Είμαι και πάλι μαζί σας… με ένα μήνυμα… – ΑΤΤΙΚΑ ΝΕΑ\nΕίμαι και πάλι μαζί σας... με ένα μήνυμα...\n18 Δεκεμβρίου, 2020\t58\tΑπό Καλλιόπη Σουφλή\nΑγαπητοί φίλες και φίλοι αναγνώστες του attikanea.info, και των σελίδων μου στο f.b., στο vk και στο mewe,\nΕίμαστε πάλι μαζί, μετά από ένα διάστημα λίγων ημερών, από την μέρα που πάλι έπεσε το ιστολόγιό μου και σχεδόν ταυτόχρονα έπεσε και το internet, από βλάβη του ΟΤΕ.\nΚι αυτή τη φορά, η ζημιά στον υπολογιστή μου έγινε “εκ των έσω”, δημιουργώντας τεράστιο πρόβλημα όχι μόνον στον υπολογιστή και στο ιστολόγιό μου, αλλά και στην πλατφόρμα που έχω ενοικιάσει…\nΟ Δούρειος Ίππος αυτή τη φορά, βρισκόταν εντός…\nΛόγω κάποιου αναξιόπιστου ατόμου που εμπιστεύθηκα στο πρόσφατο παρελθόν και αναμίχθηκε με το ιστολόγιό μου σε τεχνικό επίπεδο, είτε “εν αγνοία του”, είτε εκ προθέσεως, έκανε τη ζημιά.\nΒλέπετε, “κάποιοι άνθρωποι”, μοιάζουν με την αλμύρα της θάλασσας…. όσο γλυκό νερό και να της ρίξεις, πάλι αλμυρή θα μείνει…\nΓια το θέμα θα επανέλθω σύντομα με περισσότερες λεπτομέρειες και με στοιχεία, αφού ξεκαθαρίσει η έρευνα που γίνεται από εξαίρετους τεχνικούς εμπιστοσύνης μου.\nΑυτά προς το παρόν, και … δεν το βάζω κάτω… έχω δεχθεί στη ζωή μου πολλά χαστούκια και πολύ δυνατά… λυγίζω, μα πάλι ξανασηκώνομαι.\nΟι καταιγίδες που έχω περάσει, μ’ έμαθαν να εκτιμώ τον ήλιο, τη ζωή… και οι λάθος άνθρωποι μ’ έμαθαν, να εκτιμώ ακόμα περισσότερο τους σωστούς.\nΈνα μεγάλο ευχαριστώ σ’ αυτούς που βοήθησαν να επιστρέψω και μια αγκαλιά από ΕΥΧΑΡΙΣΤΩ ΨΥΧΗΣ, σ’ όσους όλες αυτές τις μέρες της σιωπής μου, επικοινώνησαν με κάθε τρόπο μαζί μου, για να μου εκφράσουν την αγωνία τους και την αγάπη τους.\nΥ.Γ. Οι φίλοι μου μου λένε πως το χειρότερο ελάττωμά μου είναι, πως πιστεύω στην καλή πλευρά των ανθρώπων… και δυστυχώς είμαι αδιόρθωτη…\nΠροβολές : 1,193\n20 Δεκεμβρίου, 2020 στις 9:42 πμ\nKαλώς ορίσατε κα Πόπη.\n20 Δεκεμβρίου, 2020 στις 11:32 πμ\nΚαλώς σας βρήκα, κύριε Λαζαρίδη. Καλά κι ευλογημένα Χριστούγεννα να έχουμε\n20 Δεκεμβρίου, 2020 στις 2:13 πμ\n“Μη φοβού· διότι εγώ είμαι μετά σού” Ησαΐας\nΠάρε την Αγάπη μας και “απλώσου”…..\nΚαλώς μας… ξανάρθες..!\n20 Δεκεμβρίου, 2020 στις 2:22 πμ\nΚαλώς σε ξαναβρίσκω ποιητή… όταν έχω τέτοιες ψυχές γύρω μου και τόση αγάπη, τι έχω να φοβηθώ;\n19 Δεκεμβρίου, 2020 στις 9:41 μμ\nΚαλώς ήρθες αγωνιστρια Πόπη μας!!!! Καλά Χριστούγεννα, καλές γιορτές!\n19 Δεκεμβρίου, 2020 στις 9:47 μμ\nΚαλώς σας βρήκα… Καλά κι ευλογημένα να είναι τα Χριστούγεννα και ΚΑΛΗ ΛΕΥΤΕΡΙΑ\n19 Δεκεμβρίου, 2020 στις 6:21 μμ\nΠόπη μου έχω να σου γράψω πολύ καιρό για δικούς μου λόγους. Προχώρα γιατί είσαι ένας φάρος για όλους μας. Ειδικά στα δύσκολα χρόνια που κάνεις δεν μας περισσεύει. Ο Θεός μας μαζί σου και όλοι εμείς. Από Θεσσαλονίκη ΒΤ. Με πολύ αγάπη και θαυμασμό για σένα και το έργο σου.\n19 Δεκεμβρίου, 2020 στις 6:36 μμ\nΈνα ΕΥΧΑΡΙΣΤΩ ΑΠΟ ΚΑΡΔΙΑΣ, ίσως είναι λίγο, για την δύναμη που μου δίνουν οι ευχές σου.\nΚι είναι αυτή η αμφίδρομη σχέση της προσφοράς, της ενδυνάμωσης και του κοινού αγώνα.\nΝα είσαι καλά και εύχομαι η Γέννηση του Χριστού, να σημάνει την ανάταση της ψυχής μας και την λευτεριά μας.\n19 Δεκεμβρίου, 2020 στις 5:13 μμ\nΚαλώς μας ήρθες πάλι Καλλιόπη !\nΣαν να ειχα μιση πληροφορηση οσο δεν διάβαζα τα Αττικα Νέα !\nΓερή και δυνατή πάλι στον αγώνα !\n19 Δεκεμβρίου, 2020 στις 5:18 μμ\nΚι εμένα μου λείψατε… μου έλειψε η θετική σας αύρα και η δύναμη που μου δίνετε.\nΕύχομαι να είμαστε όλοι καλά και δυνατοί, για να αντιμετωπίσουμε τα ακόμα πιο δύσκολα που έρχονται.\nΘΑ ΤΑ ΚΑΤΑΦΕΡΟΥΜΕ. ΘΑ ΒΓΟΥΜΕ ΝΙΚΗΤΕΣ.\n19 Δεκεμβρίου, 2020 στις 1:43 πμ\nΗ λαϊκή σοφία -ως απόηχος των αρχαίων μας φιλοσόφων- λέει:\nΜια του κλέφτη, δυο του κλέφτη, τρεις του νοικοκύρη. Η τρίτη φορά μέσα στο 2020 που έπεσαν τα Αττικά Νέα, είναι και η φαρμακερή. Είμαστε μαζί σας κ. Σουφλή στον πατριωτικό αγώνα που διεξάγετε με την φλογερή σας πένα-πληκτρολόγιο. Η Ελλάδα έχει προορισμό να ζήσει και θα ζήσει. Νυν υπέρ πάντων αγών, πατρίς θρησκεία οικογένεια. κι ας μας λένε οι φασίστες ακροδεξιούς.\n19 Δεκεμβρίου, 2020 στις 2:20 πμ\nΔωδεκανησία μου, εμείς θα συνεχίζουμε να αγαπάμε ότι μισούν αυτοί. Την Πατρίδα, την Θρησκεία, την Οικογένεια… κι ας μας λένε όπως θέλουν. Εδώ και κάποιες δεκαετίες, έχω πάψει να μ’ ενδιαφέρει τι θα πει ο κάθε ανεγκέφαλος και πως θα με χαρακτηρίσει.\nΣ’ ευχαριστώ για την εμπιστοσύνη σου. Με τιμά.\n19 Δεκεμβρίου, 2020 στις 12:59 πμ\n19 Δεκεμβρίου, 2020 στις 1:04 πμ\nΚαλώς σας βρήκα. Ο καθένας από το μετερίζι του δίνει τον δικό του αγώνα… ας τον ευλογεί ο Θεός.\n18 Δεκεμβρίου, 2020 στις 10:48 μμ\nΚαλώς ήρθες αγωνιστρια Πόπη μας. Σ, αγαπάμε, καλά Χριστούγεννα, καλές γιορτές!!!\n19 Δεκεμβρίου, 2020 στις 12:37 πμ\nΚαλώς σας βρήκα. Σ’ αυτόν τον κοινό αγώνα, μοιραζόμαστε στόχους λευτεριάς και αγάπης κι ας μην γνωριζόμαστε.\n18 Δεκεμβρίου, 2020 στις 10:13 μμ\nΤι έγινε βρε; πάλι σε βάλανε στο μάτι;;; Είσαι φαίνεται δέντρο πολύφορτο…άντε…καλή σοδιά !!!\n18 Δεκεμβρίου, 2020 στις 10:14 μμ\nΑγαπημένη μου Δέσπω… γέλασα με την ψυχή μου με το σχόλιό σου…\nΤι να σου πω… έχουν αδυναμία στα ξυνά, φαίνεται… χαχαχαχα\n18 Δεκεμβρίου, 2020 στις 9:33 μμ\nΈνα ξέρω, ότι δεν σέ σκοτώνει σε κάνει πιο δυνατό.\nΚαλώς σας βρήκα και καλή δύναμη σε όλους μας…\n18 Δεκεμβρίου, 2020 στις 9:18 μμ\nΚαλώς μας ήρθες Τεράστια Ελληνίδα!!!!!!! Μας έλειψες πολύ!\n18 Δεκεμβρίου, 2020 στις 10:16 μμ\nΚι εμένα μου λείψατε, κι εγώ ένοιωθα σαν το λιοντάρι στο κλουβί… ας πούμε προς το παρόν, πως τέλειωσαν τα προβλήματα.\nΟ/Η ενας καλος φιλος λέει:\n18 Δεκεμβρίου, 2020 στις 8:36 μμ\nΕισαι υπεροχη και ο Θεος μαζι σου.\nΕίμαι μια από όλους εσάς που έχετε μέσα σας ΨΥΧΗ. Πολλές ψυχές, μπορούν να κάνουν την ανατροπή.\n18 Δεκεμβρίου, 2020 στις 8:34 μμ\nΚι εγώ δεν αντέχω την αχαριστία, μα κι οι αχάριστοι έχουν ψυχή και μη θέλοντας να είμαι εγώ η αιτία για τη Θεία τους Τιμωρία, ΔΙΑΓΡΆΦΩ πλέον την αχαριστία, υψώνω το βλέμμα στον ουρανό και λέω «Πάτερ, ἄφες αὐτοῖς˙ οὐ γὰρ οἴδασι τί ποιοῦσι» (κατά Λουκάν 23,34) ώστε, με καθαράν την καρδίαν, να δικαιούμαι να ζητήσω από τον Θεό\nΓιατί εάν από το πνευματικό οικοδόμημα του Χριστιανισμού αφαιρεθεί η έννοια της συγχώρεσης, τότε αυτό καταρρέει αυτόματα καθώς, μέσα από την οδό της συγχώρεσης, αντιμετωπίζεται το κεντρικό πρόβλημα της ζωής,\nη Αμαρτία. Έτσι, το παραπάνω πέμπτο αίτημα της Κυριακής Προσευχής ” Πάτερ Ημών” ξεκαθαρίζει ότι η συγχώρεση\nπου διδάσκει ο Χριστός θεμελιώνεται πάνω στη βάση μιας αμφίδρομης σχέσης δηλ. ο άνθρωπος, που ζητάει\nσυγχώρεση από τον Θεό, πρέπει να είναι πρόθυμος να τη δώσει κι αυτός στους συνανθρώπους του, αλλιώς αναιρείται η μεγαλειώδης Σταυρική Θυσία του Ιησού Χριστού για την απολύτρωσή μας από την κατάρα της αμαρτίας και τις ολέθριες συνέπειές της, Απόδειξη του άμετρου βάθους της Καλοσύνης του Θεού να μας συγχωρεί και να μας καλεί σε ανανέωση της Διαθήκης μαζί Του, για την Σωτηρία κάθε ανθρώπινης ψυχής. Αμήν.\n18 Δεκεμβρίου, 2020 στις 10:19 μμ\nΔεν είναι όλα έτσι απλά, γιατί η αχαριστία στοιχίζει ακριβά, ιδίως όταν κάποια ανθρωπάκια, κάνουν βρώμικες δουλειές και πληρώνονται ενδεχομένως γι αυτές.\nΌταν ανοίγεις την πόρτα του σπιτιού σου με αγάπη και ο άλλος σου κάνει μεγάλη ζημιά, δεν λέγεται απλά αχαριστία… αλλιώς λέγεται.\nΠΙΣΩΠΛΑΤΟ ΜΑΧΑΙΡΩΜΑ λέγεται.\nΚαι το πισώπλατο μαχαίρωμα δεν το δικαιολογώ και δεν το συγχωρώ ποτέ.\n19 Δεκεμβρίου, 2020 στις 12:10 πμ\nΣΚΕΨΟΥ ΝΑ ΣΕ ΠΡΟΔΩΣΟΥΝ ΚΑΙ ΟΙ ΙΔΙΟΙ ΟΙ ΣΥΓΓΕΝΕΙΣ ΣΟΥ ΠΡΩΤΟΥ ΒΑΘΜΟΥ, ΓΙΑ ΤΑ ΦΡΑΓΚΑ, ΚΑΙ ΛΟΓΩ ΚΟΜΠΛΕΞ ΚΑΙ ΑΧΑΡΙΣΤΙΑΣ, ΚΑΙ ΝΑ ΣΟΥ ΚΑΤΑΣΤΡΕΨΟΥΝ ΤΗΝ ΖΩΗ, ΑΚΟΜΑ ΠΙΟ ΧΕΙΡΟΤΕΡΗ ΦΡΙΚΗ, ΑΝΤΕ ΝΑ ΤΟΥΣ ΣΥΓΧΩΡΕΣΕΙΣ ΜΕΤΑ….ΓΙΝΕΤΑΙ? ΔΕΝ ΓΙΝΕΤΑΙ !!! ΔΕΝ ΕΧΟΥΜΕ ΤΗΝ ΜΕΓΑΛΟΨΥΧΙΑ ΤΟΥ ΧΡΙΣΤΟΥ ΠΟΥ ΣΥΓΧΩΡΕΣΕ ΜΕΧΡΙ ΚΑΙ ΤΟΥΣ ΣΤΑΥΡΩΤΕΣ ΤΟΥ….\n18 Δεκεμβρίου, 2020 στις 7:40 μμ\nΚαλώς την στίς προκεχωρημένες γραμμές του μετώπου .Ο Χριστούλης του οποίου τήν γέννηση θα γιορτάσει ο κόσμος όλος , να σου δίνει αρκετή δύναμη για να μπορούμε και μείς να μοιραζόμαστε μαζί σου τίς επερχόμενες νίκες σου\n18 Δεκεμβρίου, 2020 στις 7:58 μμ\nΚι εμένα μου λείψατε Δικαιοκλή… μακάρι να δώσει δύναμη σ’ όλους μας ο Χριστός, γιατί θα την χρειαστούμε…\nΚαμία νίκη δική μου δεν θα υπήρχε, αν δεν υπήρχατε εσείς που με στηρίζετε, με εμπιστεύεστε και μου δίνετε δύναμη. Χωρίς εσάς, θα ήμουν απλώς μια φωνή βοών τος εν τη ερήμω…\nΣας ευχαριστώ για την δύναμη που μου δίνετε και για τις ευχές σας.\n18 Δεκεμβρίου, 2020 στις 7:38 μμ\nΚΑΛΩΣ ΗΡΘΑΤΕ ΑΠΟ ΕΦΗ\n18 Δεκεμβρίου, 2020 στις 10:21 μμ\n18 Δεκεμβρίου, 2020 στις 7:22 μμ\nΚαλη σας δυναμη και παλι στον γνησιο αγωνα για την λευτερια της Ελλαδος μας\n18 Δεκεμβρίου, 2020 στις 8:03 μμ\nΣας ευχαριστώ. Αυτόν τον αγώνα τον δίνουμε πολλοί μαζί…. και πρώτα απ’ όλα εσείς οι αναγνώστες – σχολιαστές.\n18 Δεκεμβρίου, 2020 στις 7:01 μμ\nΚαλώς την και πάλι! Βάρα τους και μη λυπάσαι!\n18 Δεκεμβρίου, 2020 στις 7:04 μμ\nΠρος το παρόν, με βαράνε αυτοί… θα έρθει όμως η μέρα, που θα φάνε τόσο ξύλο, όσο δεν έφαγαν από την μάνα τους…\n18 Δεκεμβρίου, 2020 στις 6:08 μμ\nΧΑΙΡΟΜΑΙ ΠΟΥ ΗΡΘΑΤΕ ΠΑΛΙ ΑΓΑΠΗΤΗ ΚΥΡΙΑ ΣΟΥΦΛΗ\n18 Δεκεμβρίου, 2020 στις 7:06 μμ\nΣας ευχαριστώ πολύ… Ο Θεός, ΜΑΖΙ ΜΑΣ.\n18 Δεκεμβρίου, 2020 στις 5:20 μμ\nΚαλώς την και πάλι στις επάλξεις. Προσοχή στους δήθεν.\nΘα ξέρεις ότι κινδυνεύεις από πολλά άλλα στο internet, όντας στο στόχαστρο των λαμογιών, όπως στο στόχαστρο θα είναι και μερικοί σχολιαστές και άλλοι ιστολόγοι.\nΜήπως ήρθε η ώρα να αποχαιρετήσεις τα windows, αν δεν το έχεις κάνεις ήδη; Τα πιο πολλά linux είναι πανεύκολα και δουλεύουν και από USB στικάκι, δηλαδή δεν πειράζεις τίποτα στο κομπιούτερ σου, μόνο στο στικάκι γράφεις και έχεις πολύ μεγαλύτερη ασφάλεια.\nΠόπη η χρονική στιγμή που σου έσκασε η “βόμβα” μήπως έχει κάποια σχέση με πρόσφατα σχόλια; Δηλαδή φαίνεται τυχαίο το γεγονός; Ή σαν κάποιος παρακρατικός να πάτησε το κουμπάκι για να σου κάνει τα αρχεία σαλάτα τη συγκεκριμένη στιγμή;\n18 Δεκεμβρίου, 2020 στις 5:35 μμ\nΠρος το παρόν, το βλέπω πολύ δύσκολο να φύγω από τα windows…\nΗ χρονική στιγμή, δεν έχει να κάνει με σχόλια.\nΔεν θέλω να μιλήσω προς το παρόν γι αυτό.\nΗ έκθεση που ετοιμάζουν οι τεχνικοί μου θα δείξει τον … δράστη.\n18 Δεκεμβρίου, 2020 στις 8:37 μμ\nΤο linux μπορεί να λειτουργεί σε ένα παράθυρο των windows και να κάνει όλη την επικίνδυνη δουλειά δηλαδή την περιήγηση στο διαδίκτυο μόνο μέσα σε αυτό το παράθυρο, και χωρίς να βλέπει ή να επηρεάζει τίποτα άλλο.\nΜε μπόνους ότι το παράθυρο αυτό αν σου μολυνθεί ποτέ το πετάς στα σκουπίδια και ξεκινάς με καινούριο.\nΕπίσης αν ποτέ μολυνθεί δεν βλέπει τα αρχεία σου όλα αλλά μόνο ότι έχεις ρίξει μέσα στο παράθυρο ως αντίγραφα, και μόνο αυτά μπορεί να χαλάσει.\nΡώτα και τον τεχνικό σου, VirtualBox λέγεται το καλύτερο λογισμικό που τα κάνει αυτά.\n18 Δεκεμβρίου, 2020 στις 5:17 μμ\nΧΑΙΡΟΜΑΙ ΤΟΣΟ ΠΟΛΥ ΠΟΥ ΟΛΑ ΠΗΓΑΝ ΚΑΛΑ!\nΧΑΙΡΟΜΑΙ ΠΟΥ ΞΑΝΑΒΛΕΠΩ ΤΙΣ ΑΝΕΡΤΗΣΕΙΣ ΣΑΣ , ΠΟΥ ΤΟΣΟ ΜΑΣ ΕΙΧΑΝ ΛΕΙΨΕΙ !\nΧΑΙΡΟΜΑΙ ΠΟΥ ΕΙΣΤΕ ΚΑΛΑ ΚΑΙ ΕΥΧΟΜΑΙ ΑΠΟ ΔΩ ΚΑΙ ΠΕΡΑ ΝΑ ΜΗΝ ΞΑΝΑΣΥΜΒΕΙ ΤΙΠΟΤΑ ΠΑΡΟΜΟΙΟ ΠΟΥ ΝΑ ΣΑΣ ΣΤΕΝΑΧΩΡΗΣΕΙ !\nΚΑΛΗ ΔΥΝΑΜΗ ΚΑΙ ΚΑΛΗ ΣΥΝΕΧΕΙΑ ΣΤΟ ΕΡΓΟ ΣΑΣ ΠΟΥ ΑΦΥΠΙΖΕΙ !\nΣΑΣ ΕΚΦΡΑΖΩ ΤΗΝ ΑΓΑΠΗ ΜΟΥ ΚΑΙ ΑΣ ΜΗΝ ΓΝΩΡΙΖΟΜΑΣΤΕ ΠΡΟΣΩΠΙΚΑ!\n18 Δεκεμβρίου, 2020 στις 5:36 μμ\nΣας ευχαριστώ πολύ. Ήταν αρκετή η περιπέτεια και κόστισε και οικονομικά αλλά… τέλος καλό όλα καλά…\n18 Δεκεμβρίου, 2020 στις 5:06 μμ\nΜΕ ΑΠΕΡΑΝΤΗ ΕΚΤΙΜΗΣΗ ΣΤΑ ΑΤΤΙΚΑ ΝΕΑ ΚΑΙ ΤΗΝ: Καλλιόπη Σουφλή\n18 Δεκεμβρίου, 2020 στις 4:29 μμ\nΚΑΛΩΣ ΗΡΘΑΤΕ ΚΑΙ ΠΑΛΙ !!! ΣΑΣ ΠΕΡΙΜΕΝΑΜΕ ΓΙΑ ΝΑ ΜΑΣ ΕΝΗΜΕΡΩΣΕΤΕ!! ΣΕ ΣΑΣ ΔΙΑΒΑΖΟΥΜΕ ΤΑ ΣΩΣΤΑ ΝΑ ΕΙΣΤΕ ΚΑΛΑ ΓΙΑ ΝΑ ΜΑΣ ΛΕΤΕ ΠΩΣ ΠΡΑΓΜΑΤΙΚΑ ΕΧΟΥΝ ΤΑ ΠΡΑΓΜΑΤΑ !!!\n18 Δεκεμβρίου, 2020 στις 4:44 μμ\nΚι εγώ χαίρομαι που ξαναβρίσκομαι μαζί σας.\n18 Δεκεμβρίου, 2020 στις 4:18 μμ\nΚύρια Πόπη καλώς μας ήρθες πάλι.Ευχομαι να είσαι πάντα καλά και η Παναγία ,να σου δίνει δύναμη μας έλειψες πολύ.\n18 Δεκεμβρίου, 2020 στις 3:59 μμ\nμαρη σουρτουκω ,μαρη γκεζερου καλως μας ξανα ηρθες…γερη και δυνατη ,[ειπαμε οτι δεν μας σκοτωνει μας κανει πιο δυνατους] γραφτους εκει που δεν παιρνει μελανι[ αλλωστε γι αυτο το χουμε]…..φιλακια θα τα πουμε στο τηλεφωνο …ξανθοπουλου\n18 Δεκεμβρίου, 2020 στις 4:00 μμ\nΚαλώς σε βρήκα φιλενάδα. Κι επειδή δεν βρήκα τον χρόνο, ετοίμασε μερικούς κουραμπιέδες και μελομακάρονα και στείλε, γιατί δεν βλέπω να προλαβαίνω να φτιάξω.\n18 Δεκεμβρίου, 2020 στις 1:48 μμ\nΕπιτέλους γυρίσατε ύστερα από μια εβδομάδα έτοιμη ακόμα περισσότερο μετά το τέλος της τελευταίας περιπέτειας σας ωστε να συνεχίσετε δυναμικότερα και πιο μαχητικά στον στοίβο της αποκαλυπτικής έρευνας με τον μονάδικο τρόπο με τον οποίο μόνο εσείς ξέρετε να χρησιμοποιήτε.\nΠροχωρήστε έτσι,μην λυγίζετε,μην κιοτεύετε στον δικό σας δρόμο που δείξατε την ώρα που τον χαράζατε.\n18 Δεκεμβρίου, 2020 στις 1:50 μμ\nΚάθε κτύπημα με λυγίζει, αλλά και με πεισμώνει… συνεχίζουμε.\n18 Δεκεμβρίου, 2020 στις 1:46 μμ\nΟι φίλοι μου μου λένε πως το χειρότερο ελάττωμά μου είναι, πως πιστεύω στην καλή πλευρά των ανθρώπων…\nΚΑΙ ΕΤΣΙ ΝΑ ΠΑΡΑΜΕΙΝΕΙΣ . ΑΥΤΟΣ ΕΙΝΑΙ Ο ΣΩΣΤΟΣ ΑΝΘΡΩΠΟΣ .\nΤΑ ΕΙΠΑΜΕ ΚΑΙ ΧΘΕΣ ΣΤΑ ΣΧΟΛΙΑ ΠΟΠΗ . ΚΑΛΗ ΕΠΑΝΕΚΚΙΝΗΣΗ.\nΕίναι αργά πια ν’ αλλάξω… μεγάλωσα…\n18 Δεκεμβρίου, 2020 στις 1:34 μμ\nΑυτά παθαίνει κάποιος όταν δεν προσέχει, φίλτατη Πόπη.\nΔυστυχώς έπεσες θύμα επιτήδειων οι οποίοι θα μπορούσαν να σου προκαλέσουν μεγαλύτερη ζημιά.\nΤην επόμενη φορά θα πρέπει να επιδείξεις περισσότερη προσοχή στην επιλογή των συνεργατών σου και να εμπιστεύεσαι μόνο αξιόπιστα άτομα εξειδικευμένα σε θέματα πληροφορικής και διαχείρισης δικτύων.\nΕλπίζω πως αυτό το ατυχές συμβάν ν’ αποτελέσει πυξίδα για την αποφυγή παρόμοιων τεχνικών ατυχημάτων στο μέλλον.\n18 Δεκεμβρίου, 2020 στις 1:38 μμ\nΑν και δεν είναι έτσι ακριβώς τα πράγματα, έχετε δίκιο.\nΣτην πορεία όλα θα βγουν στο φως… και κάποιοι θ’ αρχίσουν να προβληματίζονται…\nΕίναι η εποχή που θα πέσουν ΟΛΩΝ ΟΙ ΜΑΣΚΕΣ.\n18 Δεκεμβρίου, 2020 στις 1:30 μμ\nΠόπη μου να συνεχίσεις να πιστεύεις στη ζωή και στην καλή πλευρά των ανθρώπων κι ας απογοητεύεσαι. αυτό σημαίνει “ζω”, να ξαναγεννιέσαι από τις στάχτες σου και να αγαπάς το κάθε λεπτό της ζωής σου, ειδικά εκείνες τις στιγμές μετά από τις μπόρες, που αναφωνείς με δύναμη “δόξα σοι ο Θεός!” και ευχαριστείς και θαυμάζεις το καθετί γύρω σου. σου το εύχομαι από την ψυχή μου να μείνεις πάντοτε έτσι και να μην σκουρύνει ποτέ η ψυχή και το βλέμμα σου.\n18 Δεκεμβρίου, 2020 στις 1:37 μμ\nΘυμάμαι τον πατέρα μου… τα ίδια λόγια μου έλεγε… να πιστεύω στην καλή πλευρά των ανθρώπων… κι όσοι με απογοητεύουν, να τους λυπάμαι, γιατί δεν έχουν μέσα τους αγνή ψυχή…\nΜεγάλωσα, ωρίμασα, αλλά δεν άλλαξα… θα πιστεύω πάντα στους ανθρώπους, όσο και να με απογοητεύουν κάποιοι…\nΤο μόνο που δεν αντέχω, είναι η αχαριστία… Εκεί, ΔΙΑΓΡΑΦΩ και περιμένω τον Θεό να αποδώσει την ποινή…


ΣΥΝΑΞΗ ΟΡΘΟΔΟΞΩΝ ΚΡΗΤΩΝ 2 : Προς Μητροπολίτην Ναυπάκτου κ.κ. Ιερόθεον (Ανοικτή επιστολή)\nΠρος Μητροπολίτην Ναυπάκτου κ.κ. Ιερόθεον (Ανοικτή επιστολή)\nΠρος Μητροπολίτην Ναυπάκτου κ.κ. Ιερόθεον\nΠάρα πολλές φορές έχετε γράψει σε βιβλία σας για κοινωνικά θέματα,για επίμαχες εκκλησιολογικές θέσεις ή για άλλα κεντρικά σημεία Ορθόδοξης πνευματικότητας-εκκλησιολογίας.\n«Τονίσαμε προηγουμένως ότι το αίτημα αυτό του Κυρίου (περί ενότητας) χρησιμοποιείται συχνά από τους ανθρώπους που επιδιώκουν την ένωσι των «Εκκλησιών». Κατ’ αρχάς ο λόγος για την ένωσι των«Εκκλησιών» είναι θεολογικά αδόκιμος, αφού η Εκκλησία, ως Σώμα Χριστού, δεν έχει ποτέ σχισθή. Μόνον οι άνθρωποι έχουν αποσχισθή από την Εκκλησία, που είναι η Αλήθεια».\nΝα υπενθυμίσω, Σεβασμιώτατε, ότι ο εγκλεισμός σε εισαγωγικά της λέξεως «Εκκλησιών» είναι δικός σας, που σημαίνει άρνηση του όρου για τους αιρετικούς. Υιοθετείτε, επίσης, και την Ορθόδοξη θεολογική θέση,ότι η Εκκλησία του Χριστού δεν έχει ποτέ σχισθή. Είναι θέση αντιθετική της οικουμενιστικής αίρεσης και του Πατριαρχείου Κων/λεως.\nΣε χρόνο ανύποπτο έχετε καταδικάσει την «σύνοδο» της Κρήτης. Στη σελ. 101 γράφετε: «Μπορούμε να πούμε ότι η εμπειρία της Εκκλησίας διατυπώνεται σε κάθε χρονική περίοδο από τους αγίους, χωρίς να αλλοιώνεται και χωρίς να διαφοροποιείται από όλη την διδασκαλία των προηγουμένων Πατέρων. Όταν έχουμε διαφοροποίηση, τότε έχουμε παρέκλισι. Άρα αίρεσι».\nΓιατί, σήμερα, αναζητείτε διάρθρωση και διακυβέρνηση των γεγονότων(Εκκλησιαστικών) στη βάση μιας οικουμενιστικής αιτιοκρατίας;\nΕπιχειρηματολογείτε, επίσης, υπέρ της Ουκρανικής «Αυτοκεφαλίας»,ενώ γνωρίζετε ότι:\n- Το Πατριαρχείο Μόσχας καθαίρεσε – αφόρισε τους σχισματικούς.\n- Οι καθαιρέσεις – αφορισμοί κοινοποιήθηκαν τόσο στο Οικουμενικό Πατριαρχείο, όσο και στις άλλες Ορθόδοξες Εκκλησίες.\n- Καμμία Εκκλησία – πλην της Μόσχας – δεν είναι αρμόδια να προβεί σε άρση των ποινών.\n«Ο αντισυνοδικός τρόπος ζωής είναι το να ενεργή κανείς εντελώς ατομικά και ανεξάρτητα από τις αποφάσεις των οικουμενικών και τοπικών συνόδων και να παρακάμπτη την «συνοδική διαγνώμη».\nΔεν μπορώ να μην αναλογισθώ τη βαθειά και μόνιμη εντύπωση που μου έκανε η πρότασή σας για λύση του Ουκρανικού σχίσματος,προτείνοντας το μοντέλο της Εκκλησιαστικής αταξίας που επικρατεί στην Ελλάδα. Γράφει ο π. Αυγουστίνος Καντιώτης:\n«Όχι εν, αλλά τέσσερα κέντρα Εκκλησιαστικής διοικήσεως έχει η ταλαίπωρος Ελλάς» (Εκκλησιαστικά Υπομνήματα – Σελ. 172).\nΕπίσης: «Η Ελλάς αληθής τραγέλαφος Εκκλησιαστικής διοικήσεως»(Αυτόθι, σελ. 173).\nΝα επισημάνω, Σεβασμιώτατε, ότι τις Ορθόδοξες θέσεις σας, στα βιβλία που ανέφερα, δεν τις ενεργοποιείτε στην πράξη, ως πεδίο εκκίνησης για την ανάπτυξη ιστορικής, πατερικής και αντι-οικουμενιστικής δυναμικής.\nΣτην ανησυχία μου – απορία, μήπως απαντά ένα σχόλιό σας στον πρόλογο του βιβλίου «Καιρός του ποιήσαι»; Γράφετε: «Ακούγεται πολύς θρησκευτικός στοχασμός, αλλά υπάρχει λίγη πράξη» (Σελ. 13).\nΑναρτήθηκε από ΣΥΝΑΞΗ ΟΡΘΟΔΟΞΩΝ ΚΡΗΤΩΝ στις 1:24 μ.μ.


The Psychology Secrets: Λιγότερα στις τσέπες μας, περισσότερα στις καρδιές μας...\nΛιγότερα στις τσέπες μας, περισσότερα στις καρδιές μας...\nΟι τρέχουσες κοινωνικές, πολιτικές και οικονομικές συνθήκες και εξελίξεις ανέτρεψαν πολλά από αυτά που ήταν δεδομένα σε πολλές οικογένειες. Τόσα χρόνια είχαμε μάθει να κυνηγάμε τα χρήματα προκειμένου να εξασφαλίσουμε ακριβά ρούχα, σπίτια, αυτοκίνητα, εξόδους, μία μεγάλη και πολυτελή ζωή. Μία ζωή που δεν προλαβαίναμε να ζήσουμε, να απολαύσουμε, αφού κυνηγούσαμε όλο και περισσότερα χρήματα για να αγοράσουμε περισσότερα υλικά αγαθά.\nΚαι τώρα; Λεφτά δεν υπάρχουν, ο κόσμος χάνει τις περιουσίες που με τόσο κόπο απέκτησε, αγωνίζεται για να διασφαλίσει τα αυτονόητα, τα απαραίτητα για να επιβιώσει και τίποτα δεν είναι πια όπως πριν.\nΕκτός, όμως, από ορισμένες σοβαρές αρνητικές συνέπειες στις ζωές όλων μας, μήπως όλη αυτή η δυσάρεστη κατάσταση αποτελεί μια ευκαιρία για να αναθεωρήσουμε κάποιες αντιλήψεις και πεποιθήσεις μας; Μήπως ήρθε η ώρα να επανεξετάσουμε τις αξίες μας και να διαχωρίσουμε τις πλασματικές από τις πραγματικές επιθυμίες και ανάγκες μας; Μήπως αποτελεί μία χρυσή ευκαιρία να ξαναβρούμε τον εαυτό μας και να γνωρίσουμε πραγματικά τους συνανθρώπους μας;\nΟ υπέρμετρος καταναλωτισμός, ο άκρατος υλισμός των «καλών εποχών» μάς αποξένωσε, μάς απομάκρυνε από τους γύρω μας, είχαμε γίνει αδιάφοροι και δεν νοιαζόμασταν για το τι συμβαίνει στο διπλανό διαμέρισμα, στο κοντινό μαγαζί, στην ηλικιωμένη γειτόνισσα.\nΧωρίς, όμως, το ατελείωτο κυνήγι χαρτονομισμάτων και αγαθών, έχουμε τον χρόνο να αρχίσουμε να ψάχνουμε βαθιά μέσα μας, να βρούμε αυτά που θέλουμε, που επιθυμούμε πραγματικά, να ξαναβρούμε αυτά που χάσαμε από τον εαυτό μας εις βάρος της αναζήτησης της πλασματικής ευτυχίας, να ξαναβρούμε το παιδί που ήμασταν κάποτε που ζούσε την κάθε στιγμή, μιλούσε και χαμογελούσε αληθινά. Ας πούμε «καλημέρα» σε έναν περαστικό, ας συζητήσουμε με τον φούρναρη της γειτονιάς μας, ας προσφέρουμε ένα κομμάτι ψωμί στον πατέρα που ζητιανεύει για να ζήσει τα παιδιά του, ας ξαναγνωρίσουμε τους ανθρώπους, ας ξαναγίνουμε άνθρωποι με όλη την σημασία της λέξης.\nΑς είμαστε ευγνώμονες γι’ αυτά που μας έχουν απομείνει, ακόμα κι αν αυτά είναι ένα πιάτο φαγητό, ένα κρεβάτι να κοιμηθούμε, ένα ζευγάρι μάτια για να απολαμβάνουμε την ομορφιά που υπάρχει τριγύρω ή ένα ζευγάρι χέρια για να αγκαλιάζουμε. Κι έτσι, θα είμαστε πιο πλούσιοι από ποτέ, πλούσιοι στις καρδιές μας...\nΕτικέτες ... και για μεγάλους, Αυτογνωσία, Ευγνωμοσύνη, Κοινωνία, Μηνύματα αισιοδοξίας\nΛιγότερα στις τσέπες μας, περισσότερα στις καρδιές...


Τα σκυλιά στην παραλία – Αγρότες Μεσσηνίας\nΙούλιος 2, 2018\t!SLIDE, Ειδήσεις & Επικαιρότητα 286 Εμφανίσεις\nΤο καλοκαίρι μπήκε για τα καλά και όσοι συμβιώνουν με σκυλιά θέλουν να τα παίρνουν μαζί τους στη θάλασσα, ώστε και αυτά να απολαύσουν τη δροσιά του νερού. Εντούτοις, συχνά οι φιλόζωοι έρχονται αντιμέτωποι με τις λεκτικές επιθέσεις από άλλους λουόμενους, αλλά και τις πινακίδες που είναι τοποθετημένες παράνομα σε πολλές ακτές της χώρας.\nΣύμφωνα με τους ισχύοντες νόμους, έχουμε κάθε δικαίωμα να έχουμε το σκυλί μας μαζί σε μια παραλία, καθώς είναι δημόσιος χώρος. Η δε παρουσία των ζώων συντροφιάς δεν απαγορεύεται από κανέναν νόμο.\nΟ κανονισμός Λιμένα επιτρέπει μεν την παρουσία του ζώου στην παραλία, εντούτοις στις οργανωμένες και πολυσύχναστες ακτές, αν κάποιος λουόμενος διαμαρτυρηθεί, είμαστε υποχρεωμένοι να βγάλουμε το σκύλο από τη θάλασσα.\nΣυνεπώς, αν θέλετε να δροσιστεί ο σκύλος σας, επιλέγετε μια λιγότερο πολυσύχναστη παραλία και μείνετε μακριά από «παράξενους», που ως αιτία των μολυσμένων ακτών θεωρούν τα σκυλιά και όχι τον άνθρωπο, ο οποίος έχει καταστρέψει σχεδόν τα πάντα με τις παρεμβάσεις, τα απορρίμματα και τα λύματα.\nΠροηγούμενο Επείγοντες οι ψεκασμοί για τον δάκο αμέσως μετά τις βροχοπτώσεις!\nΕπόμενο ΥΙΟΘΕΤΗΣΤΕ ΕΝΑ ΑΔΕΣΠΟΤΟ ΑΠΟ ΤΟΝ ΦΙΛΟΖΩΙΚΟ ΟΜΙΛΟ ΚΑΛΑΜΑΤΑΣ


Παντελής Παντελίδης Τροχαίο Μίνα Αρναούτη\n18/02/2020, 06:32 24\nΤέσσερα χρόνια συμπληρώνονται σήμερα από τον θάνατο του δημοφιλούς τραγουδιστή - Το μοιραίο βράδυ, η τραγική κατάληξη και η ζωή μετά για την οικογένεια και τους πρωταγωνιστές\nΤο θηριώδες τζιπ Mercedes που οδηγούσε ο δημοφιλής ερμηνευτής έμοιαζε άτρωτο αλλά δεν ήταν, έμοιαζε να πορεύεται σταθερά αλλά ούτε αυτό συνέβαινε. Όταν «έφυγε» από εκείνο τον παράδρομο του παλιού αεροδρομίου που οδηγεί στη λεωφόρο Βουλιαγμένης, σε μια τρελή πορεία προσκρούει στο προστατευτικό κιγκλίδωμα με ορμή και μετά αναποδογυρίζει. Μένει εκεί σαν ένα πληγωμένο θηρίο που αιμορραγεί και, όταν περνούν τα πρώτα δευτερόλεπτα σιωπής, ακούγονται κάποιες πονεμένες γυναικείες κραυγές. Η φωνή του Παντελή δεν ακούγεται. Έχει σβήσει για πάντα και αυτός ο απρόσκλητος «κομήτης» που αναστάτωσε τα λιμνάζοντα ύδατα της ελληνικής δισκογραφίας έχει ήδη ταξιδέψει σε μια άλλη στρατόσφαιρα. Μόνο που εκείνη την ώρα δεν το ξέρει κανένας...\nΤο νέο αρχίζει να γίνεται γνωστό γύρω στις εννιά το πρωί εκείνης της Πέμπτης στα ΜΜΕ, το όνομα του τραγουδιστή επιβεβαιώνεται ανεπίσημα, κανείς όμως δεν το δημοσιοποιεί μέχρι να υπάρξει επίσημη ανακοίνωση. Πρέπει πρώτα να τον αναγνωρίσουν οι δικοί του, τους οποίους ξυπνάνε διάφορα τηλεφωνήματα από γνωστούς και φίλους του γιου τους, για να τους πουν το ανείπωτο. Το νέο χτυπάει την οικογένεια σαν κεραυνός και στο Ασκληπιείο Βούλας όπου έχει μεταφερθεί η σορός του Παντελή, εκτυλίσσονται δραματικές σκηνές, όταν επιβεβαιώνεται η ταυτότητά του. Τις επόμενες ημέρες και εβδομάδες η χώρα ζει πρωτόγνωρες στιγμές, αφού η απώλειά του είναι συνεχώς πρώτο θέμα στα ΜΜΕ και στην κηδεία του δίνει το παρόν μια λαοθάλασσα. Τέσσερα χρόνια πέρασαν από εκείνο το μουντό πρωινό του Φλεβάρη που πάγωσε η Ελλάδα και ο μύθος του 33χρονου ερμηνευτή μεγάλωσε μαζί με κάποια ανέκδοτα τραγούδια του που κυκλοφόρησαν. Όσο για το θρίλερ που εκτυλίχθηκε γύρω από τις συνθήκες του θανάτου του σε δικαστικές αίθουσες αυτό ήταν μια άλλη ιστορία, που προκάλεσε ποικίλα σχόλια, συζητήσεις και εκατέρωθεν αντιδράσεις όλα αυτά τα χρόνια.\nΤο τρισάγιο που τελέστηκε προ ημερών στο κοιμητήριο της Μεταμόρφωσης για τα τέσσερα χρόνια από τον θάνατο του Παντελή Παντελίδη ξύπνησε πάλι μνήμες, από αυτές που είναι θαμμένες αλλά όχι σβησμένες στο πίσω μέρος του μυαλού. Μνήμες που ξυπνάνε αυτή την ημέρα, 18 του μήνα, όταν η Ελλάδα ξύπνησε με την είδηση του θανατηφόρου τροχαίου, που στοίχισε τη ζωή του Παντελή.\nΗ ειδωλοποίησή του και το γεγονός ότι το όνομά του απασχόλησε τα ΜΜΕ σε καθημερινή βάση για μεγάλο χρονικό διάστημα απέδειξε, αν μη τι άλλο, ότι ο Παντελίδης ήταν μια πολύ ξεχωριστή περίπτωση. Ήταν αυτός που έγραψε τραγούδια που μίλαγαν απευθείας με τους στίχους τους στους «τελειωμένους» από έρωτα, στους «καψούρηδες» που δεν άντεχαν τον χωρισμό με τη γυναίκα που λάτρεψαν. Τον λάτρεψαν τόσο που η οικογένειά του τότε ανακοίνωσε μέσω του αδερφού του την δημιουργία ενός ιδρύματος που θα φέρει το όνομά του και θα βοηθάει νέα παιδιά να πετύχουν τους στόχους τους. Παιδιά σαν τον Παντελή τους, ο οποίος μπήκε στη δισκογραφία σαρώνοντας τα πάντα στο πέρασμά του και έφυγε με τον ίδιο θόρυβο που έζησε.\nΤέσσερα χρόνια μετά η υπόθεση του τροχαίου του παραμένει ακόμη ανοιχτή για την οικογένειά του, που εξακολουθεί να είναι πεπεισμένη σύμφωνα με τα στοιχεία που έχει συλλέξει ότι ο Παντελής ήταν συνοδηγός. Δεν ήταν ο οδηγός του μοιραίου τζιπ στο δυστύχημα που άφησε τον ίδιο νεκρό, βαρύτατα τραυματισμένη την Μίνα Αρναούτη και ελαφρά τραυματισμένη την Φρόσω Κυριάκου. Μέχρι στιγμής, πάντως, όλα τα δικαστήρια στα οποία προσέφυγε αποφάνθηκαν με βάση τα στοιχεία ότι οδηγός του μοιραίου αυτοκινήτου ήταν ο Παντελής Παντελίδης.\nΗ Φρόσω Κυριάκου μέσω του δικηγόρου της ξεκαθάρισε εκείνη την περίοδο ότι θα κινηθεί δικαστικά στα όσα γράφονταν και ακούγονταν για την ίδια, όπως ότι αυτή οδηγούσε το μοιραίο τζιπ, πλην όμως μάλλον το άφησε μετά τις δικαστικές αποφάσεις. Αυτή που δεν το άφησε -ίσως επειδή άκουσε τα μύρια όσα- είναι η Μίνα Αρναούτη, που πριν από λίγες ημέρες έκανε το χειρουργείο Νο 18, εδώ και καιρό δεν μασάει τα λόγια της και δεν αφήνει τίποτε να πέσει κάτω, όταν αναφερόταν το όνομά της. Η στάση της ήταν αυτή που φέρεται να εξόργισε αρκετές φορές την οικογένεια του τραγουδιστή που με προεξάρχουσα τη μητέρα του φέρεται να είχε καταθέσει αγωγή κατά της νεαρής, βασιζόμενη σε συγκεκριμένη ανάρτηση που είχε κάνει τον Φεβρουάριο του 2017.\nΕκείνος ήταν ένα χαμογελαστό παιδί που έφυγε τόσο άδικα από την ζωή, τη στιγμή που η καριέρα του είχε εκτοξευθεί στην κορυφή, όμως για πολύ κόσμο η υπόθεση του τροχαίου στο οποίο έχασε την ζωή του ο Παντελής Παντελίδης έχει κλείσει οριστικά. Υπάρχουν και οι άλλοι που πιστεύουν ότι η υπόθεση παρά τα χρόνια που έχουν περάσει παραμένει ανοιχτή, δημιουργώντας κατά περιόδους τις κατάλληλες συνθήκες ενός ευπώλητου θρίλερ που «πουλάει». Για την ακρίβεια πουλούσε τόσο πολύ μάλιστα, ώστε ειπώθηκαν, ακούστηκαν και γράφτηκαν τα μύρια όσα εδώ και καιρό. Παρότι είναι δεδομένο πλέον ότι η ασφαλιστική εταιρία του οχήματος θα αποζημιώσει τις δύο κοπέλες ακόμη δεν έχουν βγει τα ποσά αυτά, τέσσερα χρόνια μετά το τροχαίο που σόκαρε ολόκληρη την Ελλάδα.


Ξενοδοχεία κοντά σε GMIM Bethesda Manado - Βρείτε προσφορές ξενοδοχείων\nΞενοδοχεία κοντά σε GMIM Bethesda Manado\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε GMIM Bethesda Manado. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε GMIM Bethesda Manado παραπάνω.\nΞενοδοχεία κοντά σε Klabat StadiumΞενοδοχεία κοντά σε Terminal KarombasanΞενοδοχεία κοντά σε MegaMas FutsalΞενοδοχεία κοντά σε Gereja Bethany IndonesiaΞενοδοχεία κοντά σε GMIM Imanuel WaneaΞενοδοχεία κοντά σε Masjid Polda SulutΞενοδοχεία κοντά σε Keuskupan ManadoΞενοδοχεία κοντά σε Gereja Getsemani SakobarΞενοδοχεία κοντά σε Sport hall SmansaΞενοδοχεία κοντά σε GubernuranΞενοδοχεία κοντά σε Patong SamratΞενοδοχεία κοντά σε GMIM Sion Teling SentrumΞενοδοχεία κοντά σε Taman Budaya ProvinsiΞενοδοχεία κοντά σε Gereja GMIM "Paulus" TWMΞενοδοχεία κοντά σε GMIM Abraham Sario Sentra


Οι εμπειρίες ζωής ενός νεοδιορισμένου δασκάλου στο νησί της Τελένδου | HumanStories\nΓραμμένα από Μάχη Χριστοφορίδου on 05/12/2021\nΑπό τη Δράμα, στην Τέλενδο της Καλύμνου. Ο Παναγιώτης Καλαϊτζίδης, ο δάσκαλος της Τελένδου, είναι ο άνθρωπος που δίνει πνοή στο μικρό νησί καθημερινά με την παρουσία του σ΄ αυτό.\nΟ Παναγιώτης Καλαϊτζίδης κατάγεται από τη Δράμα. Είναι αριστούχος απόφοιτος του Παιδαγωγικού Τμήματος Δημοτικής Εκπαίδευσης του Δημοκριτείου Πανεπιστημίου Θράκης και κάτοχος δύο μεταπτυχιακών διπλωμάτων στην «Ειδική Αγωγή και Εκπαίδευση» και στην «Ηγεσία και Διοίκηση». «Από το 2015 είχα την τιμή να εργάζομαι ως αναπληρωτής δάσκαλος σε δομές ειδικής αγωγής σε διάφορα μέρη της Ελλάδας, ενδεικτικά Ορεστιάδα (2 έτη), Χρυσούπολη Καβάλας και Αττική. Πέρσι υπηρετούσα στο κέντρο της πρωτεύουσας στο ΚΕΣΥ Γ’ Αθήνας την τελευταία μου χρονιά ως αναπληρωτής», λέει στο humanstories.gr. Φέτος ο Παναγιώτης τυχαίνει να είναι ο νεοδιόριστος δάσκαλος στο Δημοτικό Σχολείο της Τελένδου στην Κάλυμνο. Η τοποθέτηση του στο νησί της Τελένδου του έδωσε μεγάλη χαρά. Θεωρεί ότι αυτό που ζει φέτος σε αυτό το μικρό νησί των Δωδεκανήσων είναι εμπειρία ζωής. Και ήδη νιώθει δικός τους άνθρωπος. Είναι ο δάσκαλος της Τελένδου. Ο δικός τους άνθρωπος.\n«Οι πρώτες μου εντυπώσεις ήταν ανάμεικτες καθώς πήγαινα σε έναν άγνωστο για εμένα τόπο και ειδικά σε ένα από τα πιο ιδιόμορφα σχολεία της Ελλάδας. Έτσι, από την καρδιά της Αθήνας όπου και είχα συνηθίσει να ζω τα τελευταία χρόνια, βρέθηκα στην άλλη άκρη της Ελλάδας στη μαγευτική Τέλενδο. Αυτή είναι και η ξεχωριστή μοναδικότητα της πατρίδας μας και είμαι ιδιαίτερα χαρούμενος που την υπηρετώ». Μας λέει με καμάρι ο Παναγιώτης και συνεχίζει: «Φτάνοντας με το καΐκι τη πρώτη φορά, αγωνιώντας για το τι θα συναντήσω και γεμάτος όρεξη και διάθεση προσφοράς, προς μεγάλη μου έκπληξη οι πέντε μαθητές με τα ποδήλατά τους και τους γονείς τους με περίμεναν στο λιμανάκι της Τελένδου να με προϋπαντήσουν. Αυτή η εικόνα θα μείνει για πάντα χαραγμένη στη μνήμη μου. Άνθρωποι φιλόξενοι, πρόσχαροι και εξυπηρετικοί οι κάτοικοι της Τελένδου. Χαμόγελα, αγάπη, πολλές ερωτήσεις και αμέσως ένιωσα οικεία και ξεκινήσαμε δημιουργικά τη νέα σχολική χρονιά».\nΟ Παναγιώτης μαζί με τους μαθητές υλοποιούν φέτος ποικίλες εκπαιδευτικές δράσεις και λαμβάνουν ενδιαφέρον και υποστήριξη από πολλές μεριές της Ελλάδας. «Δεν έχω διδάξει σε αντίστοιχο σχολείο και αυτό αποτελεί μια προσωπική μου πρόκληση και ελπίζω να τα καταφέρω. Ένα ιδιαίτερο χαρακτηριστικό του σχολείου είναι πως οι μαθητές αυξομειώνονται ανάλογα με τη τουριστική περίοδο. Για τα παιδιά και τους ντόπιους είναι κάτι φυσιολογικό και συνηθισμένο. Για μένα πλέον, αποτελεί μια όμορφη εμπειρία και εύχομαι στο μέλλον να υπάρχουν περισσότεροι μαθητές στο σχολείο μας. Πραγματικά, όσες σπουδές και προϋπηρεσία να έχει κάποιος, τίποτα δε συγκρίνεται με τα φετινά μοναδικά μου βιώματα. Εμπειρίες ζωής… Ήδη θα τολμήσω να πω πως νιώθω δικός τους άνθρωπος». Μας λέει ο Παναγιώτης.\nΑπό τον Δεκέμβριο, το σχολείο θα παραμείνει με έναν μαθητή Α’ Δημοτικού. Ο οποίος και θα είναι μόνιμα, καθ όλη τη διάρκεια της σχολικής χρονιάς και για τα επόμενα 5 χρόνια της σχολικής του ζωής στην Τέλενδο. Τον Σάββα. Αυτός είναι και ένας επιπλέον λόγος που πρέπει το δημοτικό σχολείο της Τελένδου να συντηρηθεί. Τα τελευταία χρόνια, αντιμετωπίζει αρκετά κτιριακά προβλήματα. «Πιστεύω πως θα πρέπει τα υπάρχοντα προβλήματα του σχολείου, που δεν είναι λίγα και αφορούν κυρίως σε κτηριακή και υλικοτεχνική υποδομή, να επιλυθούν γρήγορα. Ήδη έχουν ανακοινωθεί από τον Δήμαρχο Καλύμνου ενέργειες για τη μεγάλη, και επιβεβλημένη θα έλεγα, ανακαίνιση του κτηρίου καθώς και του προαύλιου χώρου» επισημαίνει ο Παναγιώτης και συνεχίζει: «Το κτήριο είναι πολύ παλιό, η αυλή δεν έχει την κατάλληλη περίφραξη και οι υλικοτεχνικές υποδομές χρίζουν ανανέωσης. Αναμένουμε και προσμένουμε αυτές οι ενέργειες να γίνουν άμεσα πράξη και να μη ξεχαστούν! Από τη μεριά μου, θα καταβάλω κάθε δυνατή προσπάθεια προς αυτή την κατεύθυνση, ώστε και οι επόμενοι που θα έρθουν να βρουν ένα ανανεωμένο και σύγχρονο σχολικό περιβάλλον, το οποίο θα αναδείξει περαιτέρω το νησί και πιθανά να προθυμοποιήσει και περισσότερες οικογένειες να φοιτήσουν τα παιδιά τους στο σχολείο μας».\nΚανένα σχολείο δεν είναι μόνο του\nΤα τελευταία χρόνια το διαδίκτυο βοήθησε και βοηθάει τα μικρά απομονωμένα σχολεία. Και ανάλογα με το πόσο δραστήριος είναι ο εκπαιδευτικός, τα μικρά σχολεία έρχονται σε επικοινωνία με άλλα σχολεία του ελλαδικού χώρου και με πάρα πολλές δράσεις. Έτσι, με αυτόν τον τρόπο δίνεται λύση στο πρόβλημα της απομόνωση τους. Γιατί σήμερα, κανένα σχολείο, ακόμη και το πιο μικρό, δεν είναι μόνο του. «Το διαδίκτυο αποτελεί μια σημαντική τεχνολογική δίοδο επικοινωνίας μέσω της οποίας εξ’ αρχής υλοποιούμε δράσεις ευαισθητοποίησης και ευρύτερης κοινωνικοποίησης διευρύνοντας τους ορίζοντες των λιγοστών μαθητών μας. Ενδεικτικά, παρακολουθήσαμε με πρωτοβουλία μου, μια ψηφιακά μεταδιδόμενη παιδική θεατρική παράσταση από το Σύγχρονο Θέατρο της Αθήνας, δίνοντας τη δυνατότητα στο ακριτικό αυτό νησί να παραβρεθεί νοερά σε μια ατμόσφαιρα θεάτρου. Κάτι το οποίο τα παιδιά το ευχαριστήθηκαν. Χωρίς το διαδίκτυο, θα ήταν σχεδόν ανέφικτο. Ακόμη, είμαστε χαρούμενοι και συγκινημένοι γιατί ήδη λαμβάνουμε κάρτες με ευχές από όλη την Ελλάδα μέσω της κοινής δράσης που ξεκίνησε από εσάς στο διαδίκτυο».\nΚλείνοντας, ο Παναγιώτης μας αναφέρει την εικόνα που θα μείνει για πάντα χαραγμένη στο μυαλό και την ψυχή του. Όσα χρόνια κι αν περάσουν κάποιες δυνατές εικόνες και στιγμές μένουν κλειδωμένες στον σκληρό δίσκο του εγκεφάλου μας. Περιμένοντας την κατάλληλη στιγμή να τις ξεκλειδώσουμε ξανά. «Αυτό που σίγουρα θα θυμάμαι για τα επόμενα χρόνια είναι η εικόνα των μαθητών ή πλέον του μαθητή μου να με περιμένει κάθε μέρα με προσμονή, χαμόγελο και όρεξη στο λιμανάκι της Τελένδου για να μου πει τα νέα του, το τι ψάρια έπιασε χθες και να με οδηγήσει στο σχολείο!» ολοκληρώνει συγκινημένος ο Παναγιώτης. Ο δάσκαλος της Τελένδου.


Σύγκριση τιμών ενοικίασης αυτοκινήτου από το Βέροϊ Στολπορτ με τη Skyscanner\nΣυγκρίνετε τις επιλογές ενοικίασης αυτοκινήτου στο Βέροϊ Στολπορτ\nΑνεξάρτητα από το εάν πετάτε προς Βέροϊ Στολπορτ για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Βέροϊ Στολπορτ. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Βέροϊ Στολπορτ θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Βέροϊ Στολπορτ. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Βέροϊ Στολπορτ, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Βέροϊ Στολπορτ πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Βέροϊ Στολπορτ θα σας τo ζητήσουν για να σας επιτρέψουν να φύγετε.\nΠληροφορίες για Βέροϊ Στολπορτ\nΣύγκριση πτήσεων προς Βέροϊ ΣτολπορτΑναζήτηση πτήσεων\nΣύγκριση ξενοδοχείων σε Βέροϊ ΣτολπορτΑναζήτηση ξενοδοχείων


Perla: Μία ethical μάρκα καφέ αποκλειστικά στην ΑΒ! • #allazoumesinithies | ΑΒ Βασιλόπουλος\nΈχει έρθει πλέον ο καιρός, που ο κόσμος όχι μόνο υιοθετεί έναν πιο υγιεινό τρόπο ζωής, αλλά προσπαθεί να κάνει πιο ηθικές επιλογές, όσον αφορά στις μάρκες που διαλέγει. Ένα από τα μεγαλύτερα παγκόσμια trends αυτή τη στιγμή έχει να κάνει με την επιλογή ηθικών εταιρειών καφέ και κακάο. Σήμερα θα μιλήσουμε για τον καφέ και συγκεκριμένα για τον καφέ Perla.\nΓιατί να επιλέξω μία ethical μάρκα καφέ;\nΕίναι εύλογο ένα προϊόν με τόσο μεγάλη κατανάλωση όπως ο καφές, να μας απασχολεί ως προς το αποτύπωμα που αφήνει στο περιβάλλον και στην κοινωνία. Και είναι σημαντικό να επιλέγουμε μάρκες που λειτουργούν με ηθικούς και βιώσιμους τρόπους και για τον καφέ μας!\nΑς μιλήσουμε για τα γενικά χαρακτηριστικά μιας ethical μάρκας καφέ:\nΌλα τα προϊόντα Perla παρασκευάζονται με αγάπη προς τον άνθρωπο, αλλά και το περιβάλλον.\nΈχει πιστοποιήσεις για τον ηθικό και βιώσιμο τρόπο καλλιέργειας του καφέ.\nΈχει επιτύχει την ουδετερότητα διοξειδίου του άνθρακα (CO2).\nΑκολουθεί βιώσιμους τρόπους σε κάθε στάδιο της παραγωγικής διαδικασίας.\nΌλες οι συσκευασίες της είναι 100% ανακυκλώσιμες.\nΑπό το 1895, καβουρδίζει μόνο τους καλύτερους κόκκους υψηλής ποιότητας. Σε αυτούς οφείλεται το υπέροχο άρωμα και η γεύση όλων των επιλογών καφέ Perla.\nΈτσι, γνωρίζουμε ότι επιλέγουμε μια μάρκα καφέ που παράγεται δίκαια και με σεβασμό προς τους ανθρώπους, αλλά και το περιβάλλον.\nΠού μπορώ να αγοράσω τα προϊόντα Perla;\nΓια ακόμα μια φορά η αγαπημένη μας ΑΒ Βασιλόπουλος κάνει τη διαφορά και μας δίνει την ευκαιρία να γνωρίσουμε και να απολαύσουμε τα προϊόντα καφέ Perla, τα οποία μπορείς να βρεις κατά αποκλειστικότητα στα καταστήματα της ΑΒ, αλλά και στο e-shop της. Πληροφορίες για το κάθε προϊόν μπορείς να βρεις στην παρακάτω ενότητα.\nΠοια η ποικιλία της σειράς καφέ Perla στην ΑΒ Βασιλόπουλος;\nΗ μάρκα καφέ Perla διαθέτει μία γκάμα προϊόντων, από διαφορετικά χαρμάνια και καβουρδίσματα και για διαφορετικές μεθόδους παρασκευής, όπως καφέ φίλτρου, αλεσμένο καφέ espresso, αλλά και κάψουλες καφέ, συμβατές τόσο με μηχανές Nespresso™, αλλά και Dolce Gusto™, για να καλύψουν κάθε μας ανάγκη!\nPerla AROMA – 250g – απαλός και ισορροπημένος, από 100% κόκκους καφέ arabica\nPerla MILD – 250g – ήπιος και ελαφρώς γλυκός, από 100% κόκκους καφέ arabica\nPerla Donker – έντονος και πολύπλευρος, από 100% κόκκους καφέ arabica\nPerla Intens – πικάντικος και δυνατός, από 100% κόκκους καφέ arabica\nPerla Superiore Espresso Italian Roast Firenze – μεσαίο καβούρδισμα, κόκκοι arabica & robusta, με μια επίγευση καραμέλας και ξηρών καρπών\nPerla Superiore Espresso Italian Roast Napoli – σκούρο καβούρδισμα, κόκκοι arabica & robusta, έντονη γεύση με καπνιστές νότες\nΚάψουλες espresso συμβατές με μηχανές Nespresso™\nPerla Lungo Classic – 20 κάψουλες – απαλό και ισορροπημένο άρωμα, από κόκκους καφέ arabica & robusta\nPerla Lungo Classic – 10 κάψουλες – απαλή και ισορροπημένη γεύση, από κόκκους καφέ arabica & robusta\nPerla Lungo Dark – 10 κάψουλες – πικάντικος και δυνατός, από κόκκους καφέ arabica & robusta\nPerla Espresso Dark – 10 κάψουλες – πικάντικη και έντονη γεύση, από κόκκους καφέ arabica & robusta\nPerla Espresso Ristretto – 10 κάψουλες – έντονη και πολύπλευρη γεύση, από κόκκους καφέ arabica & robusta\nPerla Lungo Decaf – 10 κάψουλες – απαλό και ισορροπημένο άρωμα, χωρίς καφεΐνη, από κόκκους καφέ arabica & robusta\nPerla Superiore Finest Intenso Lungo – 10 κάψουλες – νότες πικρής σοκολάτας και σκούρων φρούτων, από 100% κόκκους καφέ arabica\nPerla Superiore Finest Ristretto Espresso – 10 κάψουλες – λεπτές νότες μπαχαρικών και γλυκάνισου, με 100% κόκκους καφέ arabica\nΚάψουλες espresso συμβατές με μηχανές Dolce Gusto™\nPerla Espresso Lungo – 12 κάψουλες – απαλό και ισορροπημένο άρωμα, από κόκκους καφέ arabica & robusta\nPerla Espresso Dark Roast – 12 κάψουλες – έντονος και πολύπλευρος, από κόκκους καφέ arabica & robusta\nΜετά από όσα μάθαμε μαζί σήμερα, #allazoumesinithies παρέα με την ΑΒ Βασιλόπουλος και νομίζω ήρθε η ώρα να κάνουμε πιο ethical επιλογές, ξεκινώντας από τον καφέ μας! Πώς σου φαίνεται αυτή η ιδέα;


Το "πρωτόκολλο" της 25ης Μαρτίου | Γιάννης Κασσαβός | Δήμαρχος Αχαρνών |\nΤο "πρωτόκολλο" της 25ης Μαρτίου\n(του Λεωνίδα Καπερναράκου, Δημοσιογράφου στο ALTER)\nΗ .αυστηρότητα του πρωτοκόλλου και η απαγόρευση του Παναγιώτη Φωτιάδη στον Γιάννη Κασσαβό και στους "Ενεργούς Πολίτες" να καταθέσουν στεφάνι\nH ιστορία που θα σας διηγηθώ είναι πέρα για πέρα αληθινή. Κάθε χρόνο, στις 25 Μαρτίου κόσμος όλων των ηλικιών ξεχύνεται στους δρόμους της χώρας. Σε κάθε σχολείο, οι μαθητές προετοιμάζονται για την παρέλαση. Το ξέρω, δεν σας περιγράφω κάτι καινούργιο. Το θέμα όμως είναι η διοργάνωση. Το γνωστό πρωτόκολλο.\nΟ Δήμαρχος της πόλης είναι εκείνος που στέκεται έξω από την εκκλησία προκειμένου να υποδεχθεί στην πόλη του τους επισήμους, να τους σφίξει το χέρι και να ευχηθεί "χρόνια πολλά". Η δυσκολία είναι αμέσως μετά. Όταν όλοι κατευθύνονται προς το "Ηρώoν". Έτσι το ξέρουμε όλοι.\nΕκεί που η Δημοτική αρχή, οι σύλλογοι της πόλης αλλά και ο απλός κόσμος που παρακολουθεί μαζί με τους μαθητές που κρατούν τις σημαίες αποτίουν φόρο τιμής στους Έλληνες που πολέμησαν για να μπορούμε εμείς να φτιάχνουμε ...πρωτόκολλα. Πρωτόκολλο ακόμη και στο στεφάνι που καταθέτεις. Στεφάνι βάσει λίστας....Τελετάρχης βάσει εντολής...!!!!!!!!!!\nΟι "Ενεργοί Πολίτες" θέλησαν να κάνουν το αυτονόητο μα και απειροελάχιστο. Να καταθέσουν στεφάνι την 25η Μαρτίου. Δεν μιλώ για μία παράταξη. Δεν μιλάω για πολιτική. Αναφέρομαι σε περισσότερους από 100 πολίτες οι οποίοι έχουν αναλάβει δράσεις, εκφράζουν απόψεις και προτάσεις και αν μην τι άλλο, ζουν και αναπνέουν στην πόλη μας. Κάποιοι όμως το εξέλαβαν ως μία κίνηση που θα έβλαπτε την [πολιτική τους εικόνα. Έτσι λοιπόν από τα αραχνιασμένα γραφεία ανασύρθηκε ...το πρωτόκολλο.Μετά από ...ώριμη σκέψη ο Δήμαρχος αποφάσισε ότι δεν χρειαζόταν να καταθέσουν στεφάνι οι «Ενεργοί Πολίτες»!! Τι στοιχίζουν, άραγε, σε κάποιους τα τέσσερα δευτερόλεπτα που διαρκεί η κατάθεση ενός στεφανιού στο μνημείο της πόλης; Το ρεύμα του μικροφώνου; Η καθυστέρηση τεσσάρων ολόκληρων δευτερολέπτων ή βρήκαν την ημέρα που νιώσουν ότι απειλείται η πολιτική τους οντότητα; Ελπίζω το τελευταίο να μην ισχύει...λόγω της ημέρας!!!!!Αλήθεια κύριοι όλοι αυτοί που πολέμησαν ή που χόρευαν λεβέντικα γύρω από τους νεκρούς, προκειμένου να ξαναριχθούν στη μάχη, είχαν δέσμευση από τα πρωτόκολλα;\nΠείτε μας, να το μάθουμε επιτέλους...


ΑΛ Τσαντίρι…. News απ - Star.gr\nΠΟΛΙΤΙΚΗ - ΟΙΚΟΝΟΜΙΑ Τετάρτη, 16 Απριλίου 2014, 21:17\nΑΛ Τσαντίρι…. News απ'τον Λαζόπουλο περιμένουν στον ΣΥΡΙΖΑ-Θα κατέβει ή όχι υποψήφιος;\nΨυχρό το κλίμα ανάμεσα σε Τσίπρα και Λαφαζάνη\nΜε το ακουστικό στο χέρι είναι η Κουμουνδούρου, περιμένοντας ένα ΝΑΙ ή ένα ΟΧΙ από τον Λάκη Λαζόπουλο σχετικά με την πρόθεση του να κατέβει υποψήφιος στις ευρωεκλογές!\nΕν τω μεταξύ, στην πολύωρη συνεδρίαση της Πολιτικής Γραμματείας του ΣΥΡΙΖΑ που πραγματοποιήθηκε το απόγευμα της Μεγάλης Τετάρτης το κλίμα ανάμεσα στον πρόεδρο του κόμματος Α.Τσίπρα και στον κοινοβουλευτικό εκπρόσωπο Π. Λαφαζάνη δεν ήταν και το καλύτερο μετά και τις δηλώσεις του τελευταίου σχετικά με το «ευρώ» αλλά και την επιλογή προσώπων για το ευρωψηφοδέλτιο.\nΤα μέλη της Πολιτικής Γραμματείας του ΣΥΡΙΖΑ, παρά την φορτισμένη ατμόσφαιρα, συμφώνησαν σήμερα σε ακόμη έξι ονόματα, αφήνοντας δύο θέσεις κενές (ή μία για τον Λαζόπουλο), προκειμένου να συμπληρωθούν τις επόμενες μέρες.\nΟμόφωνα αποφασίστηκε να είναι υποψήφιοι ευρωβουλευτές του ΣΥΡΙΖΑ δύο ακόμα κομματικά στελέχη: ο γνωστός δημοσιογράφος και στέλεχος της «Αυγής», Γιώργος Κυρίτσης και η οικονομολόγος Μαρία Καραμεσίνη.\nΟμόφωνα επίσης εγκρίθηκαν οι υποψηφιότητες τριών εξωκομματικών: της πανεπιστημιακού Πέπης Ρηγοπούλου, του παραολυμπιονίκη Γιώργου Φουντουλάκη και του γνωστού από τους Γιατρούς του Κόσμου και τη συμμετοχή του στην «Κοινωνική Συμφωνία» της Λούκας Κατσέλη, Νικήτα Κανάκη.\nΤέλος, κατά πλειοψηφία πέρασε η υποψηφιότητα του ως τώρα ανεξάρτητου ευρωβουλευτή –εκλεγμένου πάντως με το ΠΑΣΟΚ- Κρίτωνα Αρσένη, το όνομα του οποίου και προκάλεσε τις μεγαλύτερες αντιδράσεις από τα στελέχη της μειοψηφίας.


GoMac.gr Blog: Ιανουαρίου 2009\nFaceBook ξανά τέλος.\nΠολύς "θόρυβος" για μένα. 1.000.000 Έλληνες εγγεγραμμένοι χρήστες, ένας λίγοτερος, δεν χάλασε κι ο κόσμος. Γράφω στον μεγάλο του τοίχο το ύστατο χαίρε. Νόμιζα ότι θα μπορούσα τουλάχιστον να το χρησιμοποιήσω ως εργαλείο για τη δουλειά μου, αλλά εν τέλει έχει καταντήσει τόπος ερωτήσεων και απαντήσεων για το iPhone, τους Mac και τα iPods.\nεκάματε 11 σχόλια 8:49 μ.μ. Share on FriendFeed\nΕτικέτες γκρίνια, facebook\nΕντυπώσεις από την νέα 24'' Apple LED Cinema Display\nΤην προηγούμενη εβδομάδα ήρθε στο μαγαζί η νέα Cinema Display της Apple στις 24 ίντσες. Για τους αμύητους, πρόκειται για οθόνη τεχνολογίας LED με αυξημένη φωτεινότητα και κοντράστ, με γυάλινη πρόσοψη με αισθητική παραπλήσια των νέων MacBook, MacBook Pro και iMac.\nΗ ιδιαίτεροτητα αυτών των οθονών είναι ότι ενσωματώνουν κάμερα iSight και μικρόφωνο, ένα USB hub με 3 θύρες USB 2.0 και ηχεία. Επίσης, αυτές οι οθόνες είναι συμβατές (προς το παρόν) μόνο με τα νέα MacBook και MacBook Pro, αφού συνδέονται με καλώδιο Mini-Display Port και δεν υπάρχει υποδοχή ή μετατροπέας DVI ή VGA. Δεν ξέρω τους λόγους που οδήγησαν την Apple σε αυτή την απόφαση, αλλά αυτό και μόνο το γεγονός περιορίζει αισθητά το target group των οθονών, αφού π.χ. δεν μπορεί να συνδεθεί σε φορητά της Apple 6 μηνών παλιά, αλλά ούτε και σε Mac Pro ή Mac Mini!\nΆλλο ένα σημαντικό πλεονέκτημα για τους κατόχους των νέων φορητών είναι ότι η Apple LED Cinema Display περιέχει και ενσωματωμένο φορτιστή MagSafe για το φορητό σας! Δεν χρειάζεται δηλαδή να κουβαλάτε τον φορτιστή του φορητού σας π.χ. στο γραφείο που έχετε την οθόνη, αφού μπορείτε να το φορτίσετε και να το τροφοδοτήσετε με ρεύμα κατευθείαν από την οθόνη. Και με τη χρήση ασύρματου ή ενσύρματου πληκτρολογίου και ποντικιού μετατρέπετε τον φορητό σας σε έναν ωραιότατο desktop με μεγάλη οθόνη. Οι νέες Cinema Display της Apple είναι ότι πιο κοντά έχει βγάλει η Apple σε dock για φορητό που προσφέρουν οι άλλες εταιρίες.\nΑπό ποιότητα κατασκεύης είμαστε στα γνωστά υψηλά στάνταρντς της Apple με μινιμάλ εμφάνιση από οικολογικά υλικά γυαλιού και αλουμινίου, ενώ η οθόνη όντας τεχνολογίας LED είναι απαλλάγμένη από διάφορα βλαβερά χημικά, κάνοντας την από τις πιο "πράσινες" οθόνες που μπορείτε να αγοράσετε. Κι όταν λέω μινιμάλ το εννοώ, αφού στην οθόνη δεν πρόκειται να βρείτε ούτε ένα κουμπί, ούτε καν αυτό του ON/OFF! Μόλις συνδέετε την οθόνη στον φορητό σας ενεργοποιείται και μόλις την αποσυνδέσετε ή κλείσετε τον φορητό σας απενεργοποιείται - τόσο απλά. Το γυαλί μπροστά, μετατρέπει την οθόνη σε υπερ-γυαλιστερή, μαγνήτη αντανακλάσεων, αλλά και ταυτόχρονα πιο φωτεινή και ευκρινής. Οι φίλοι των ματ οθονών, θα παογοητευτούν σίγουρα με την νέα κατεύθυνση που ακολουθεί η Apple, καταργώντας ουσιαστικά τις ματο οθόνες από τα προϊόντα της. Γι' αυτό δεν υπάρχει "γιατρειά" και όσοι αμφιταλαντεύονται κατά πόσο θα τους βολέψει μια γυαλιστερή οθόνη έναντι της ματ που έχουν συνηθίσει από κοντά, καλύτερα να την δουν από κοντά πριν αποφασίσουν.\nΑπό ποιότητα απεικόνισης, η οθόνη είναι ιδιαίτερα φωτεινή με ζωηρά χρώματα και έντονο κοντράστ και θα την χαρακτήριζα ένα κλικ καλύτερη από την 24άρα του iMac. Σε αυτό φυσικά παίζει το μεγαλύτερο ρόλο η τεχνολογία LED που προσφέρει αυξημένες επιδόσεις έναντι των παραδοσιακών LCD. Ο ήχος των ενσωματωμένων ηχείων είναι παραπλήσιος σε ένταση με αυτόν ενός iMac, δηλαδή αρκετά δυνατός, ενώ σε ποιότητα θα έλεγα ότι προσφέρει περισσότερες μεσσαίες συχνότητες και άρα είναι λίγο πιο γεμάτος από αυτόν ενός iMac ή ακόμα χειρότερα ενός φορητού. Η iSight μου φαίνεται ίδιας ακριβώς ποιότητας με τις ενσωματωμένες στους υπόλοιπους υπολογιστές της Apple.\nΣυμπερασματικά θα έλεγα ότι πρόκειται για πολύ καλή αγορά, σε τιμή παραπλήσια με αυτή της προηγούμενης 23άρας της Apple. Στην ίδια τιμή παίρνετε πάνελ καλύτερης χρωματικής απόδοσης τεχνολογίας LED, ενσωματωμένη iSight, ηχεία, μικρόφωνο, 3 θύρες USB και φορτιστή για τους νέους φορητούς της Apple. Δυστυχώς δουλεύει μόνο στους φορητούς νέας γενιάς της Apple προς το παρόν, αλλά εύχομαι σύντομα να δούμε αντάπτορες που επιτρέπουν την χρήση του μόνιτορ και στους υπόλοιπους Mac. Η νέα Cinema Display είναι ο βέλτιστος τρόπος να έχετε 2 υπολογιστές σε ένα. Ένα ελαφρύ και εύκολα μετακινήσιμο laptop για τις καθημερινές σας εργασίες και ένας desktop επιδόσεων στο σπίτι με μεγάλη οθόνη.\nεκάματε 8 σχόλια 11:50 π.μ. Share on FriendFeed\nΕτικέτες κριτική, apple, hardware, mac\nΟ απόηχος του Macworld Keynote Μέρος 2: iLife\nΦυσικά σε μία παρουσίαση προϊόντων της Apple το ίδιο δεσπόζουσα θέση κατέχει πέρα από το hardware και το software. Και όχι άδικα, αφού η Apple προσφέρει από την ίδρυση της όλο το "πακέτο". Έτσι πέρα από την παρουσίαση του 17ίντσου MacBook Pro, είχαμε και την παρουσίαση των πακέτων iLife '09, iWork '09 καθώς και την απομάκρυνση του DRM από τα τραγούδια του iTunes.\nTo iLife '09, όπως πολύ σωστά επισήμανε και ο Παναγιώτης, είναι εδώ και λίγα χρόνια το "killer app" της Apple, ένα σύνολο εφαρμογών δηλαδή που όμοιο του δεν θα βρείτε σε άλλη πλατφόρμα, πόσο μάλλον προεγκατεστημένο δωρεάν σε κάθε νέο υπολογιστή. Στόχος του iLife από την παρουσίαση του, τον Ιανουάριο του 2003 μέχρι σήμερα, είναι να κάνει την διαχείριση της ψηφιακής μας ζωής στον υπολογιστή μας εύκολη και ευχάριστη υπόθεση. Όλα σχεδόν τα πράγματα που μας ορίζουν, έχουν γίνει digital (και αν όχι κακώς, είστε πολύ πίσω). Από την μουσική που ακούμε, τις ταινίες που βλέπουμε, τις φωτογραφίες που τραβάμε, ακόμα και το προσωπικό μας ημερολόγιο, ακόμα και αυτό, ανέβηκε στο internet και βαφτίστηκε blog. Κάθε λοιπόν αναβάθμιση του iLife είναι μεγάλη υπόθεση και η καινούργια του έκδοση, ενσωματώνει κάποια πολύ εντυπωσιακά χαρακτηριστικά:\niPhoto '09. Η αυτόματη κατηγοριοποίηση των Events στην προηγούμενη έκδοση του iPhoto, έκανε την βιβλιοθήκη των 15.000 φωτογραφιών μου πολύ πιο υποφερτή στην διαχείριση του. Και πάλι όμως, είμαι από τους χρήστες που τους αρέσει η "τακτοποίηση" και η "κατηγοριοποίηση", οπότε σχεδόν όλες μου οι φωτογραφίες έχουν tags (ετικέττες με ονομάτα ή τοπία) και βαθμολογία, ενώ εσχάτως άρχισα να ενσωματώνω και την γεωγραφική τοποθεσία τους μέσω του HoudahGeo. Φανταστείτε λοιπόν την χαρά μου με την παρουσίαση των Faces και Places. Το πρώτο, μέσω ενός σούπερ-ντούπερ αλγόριθμου, εντοπίζει τις φάτσες στις φωτογραφίες και βοηθώντας το λίγο και μεις, αυτόματα ταξινομεί τις φωτογραφίες σας με βάση τα πρόσωπα που εικονίζονται! Τέρμα λοιπόν τα tags τύπου "Οικογένεια", "Φίλοι", "Αντώνης", "Χριστίνα" κ.ο.κ. Ακόμα κάνοντας χρήση αυτής της τεχνολογίας, οι φωτογραφίες σας αυτόματα κεντράρονται στα πρόσωπα κατά την αναπαραγωγή τους μέσω slideshow.\nΤο δεύτερο σκέλος είναι το Places. Το iPhone και ορισμένες φωτογραφικές μηχανές και κινητά, ενσωματώνουν GPS δέκτη που "σταμπάρει" σε κάθε φωτογραφία μας την γεωγραφική τοποθεσία στην οποία τραβήχτηκε. Πολύ κουλαριστό χαρακτηριστικό που θα ήθελα να δω να ενσωματώνουν όλο και περισσότερες φωτογραφικές μήχανες. Φτάνει πια με τον πόλεμο των megapixels και ποιός την έχει μεγαλύτερη (την ανάλυση).\nΜε το Places, όσες φωτογραφίες έχουν γεωγραφικό στίγμα, εμφανίζονται στην ανάλογη θέση τους στους χάρτες που ενσωματώνει το iPhoto υπό την αιγίδα των Google Maps. Όσες φωτογραφίες δεν έχουν γεωγραφικό στίγμα, με το iPhoto μπορείτε πανεύκολα να τις τοποθετήσετε στον χάρτη μέσω εύρεσης του όνοματος της περιοχής (π.χ. Kolopetinitsa και τσουπ, το βρήκε). Πολύ εύκολος τρόπος tagαρίσματος, αντί για το κλασικό copy+paste γεωγραφικών συντεταγμένων. Κλασική Apple που παίρνει μια νέα κουλαριστή τεχνολογία και την φέρνει στα μέτρα του απλού χρήστη για να μπορεί να την χρησιμοποιήσει. Εύγε Apple! Τέρμα λοιπόν τα tags τύπου "New Υork", "Paris", "London", "Tokyo" (έλα ρε ψωνάρα!), αφού αυτόματα οι φωτογραφιές θα αρχειοθετούνται και με βάση την τοποθεσία τους.\nΚαι επιτέλους με την έλευση του iPhoto '09 έχουμε ενσωματωμένη τη λειτουργία ανεβάσματος των φωτογραφιών μας στο Flickr και στο FaceBook. Μάλιστα σε αυτή τη μορφή υπάρχει και διαδραστικότητα. Αν ανεβάσουμε κάποια φωτογραφία με tagαρισμένες φάτσες μέσω του Faces του iPhoto, θα φανούν και στο FaceBook. Και αν υποθέσουμε ότι κάποια επαφή μας από το FaceBook, tagάρει σε μια φωτογραφία μας μια άγνωστη φάτσα, αυτή η πληροφορία θα ενσωματωθεί και στην φωτογραφία που έχουμε στο iPhoto. Α σούπερ!\nΤέλος στο iPhoto προστέθηκαν έτοιμα όμορφα θέματα που μπορείτε να χρησιμοποιήσετε στα slideshows σας καθώς και αυτόματη εξαγωγή τους στο iTunes για την αναπαραγωγή τους στο iPhone ή στο iPod σας. Καλή φάση.\niMovie '09. Το iMovie '08 έκανε ένα ολικό reboot και σχεδιάστηκε εξαρχής με γνώμονα την ταχύτητα επεξεργασίας του video και το ανανεωμένο interface του, που το έκανε πολύ πιο εύκολο στη χρήση, τουλάχιστον για έναν απλό χρήστη. Παραήταν όμως "απλοϊκό" σε πολλές λειτουργίες του και οι δυνατότητες του ήταν σαφώς πιο περιορισμένες από τον προκάτοχο του iMovie '06. Η Apple, ευτυχώς διόρθωσε όλες τις αδυναμίες του iMovie '08 με την κυκλοφορία του iMovie '09.\nΗ κυριότερη προσθήκη του, είναι ο Precision Editor, που σου δίνει τον απόλυτο έλεγχο στα ραψίματα και στα κοψίματα του ήχου και της εικόνας, την ένθεση ενδιάμεσων καρέ, την χρήση του ήχου από κάποιο άλλο κλιπάκι, τη χρήση διαφόρων εφέ κ.ο.κ. Επιτέλους το iMovie ανέκτησε τις παλιές του δυνατότητες. Άλλο ένα σημαντικότατο νέο χαρακτηριστικό είναι το αυτόματο video stabilization των βίντεο σας, δηλαδή η σταθεροποίηση της εικόνας. Οι περισσότερες μοντέρνες βιντεοκάμερες, έχουν ενσωματωμένη κάποια τεχνολογιά σταθεροποίησης εικόνας, αλλά η πλειονότητα τους κάνει ελλιπής δουλειά. Το iMovie '09 αναλύει καρέ-καρέ το βίντεο σας και αφαιρεί έξυπνα τα ταρακουνήματα, δίνοντας μας μια πολύ καθαρή και κυρίως σταθερή εικόνα. Είναι το killer feature του νέου iMovie. Κατά τ' άλλα πολλά νέα θέματα και πλήθος εφέ για να ξεκατινιάσετε τα βίντεο σας, καθώς και χάρτες σε στυλ βίντεο-πρόλογου και είστε πρώτη μούρη.\nΣτο Garageband '09 είδαμε την προσθήκη εκμάθησης κιθάρας και πιάνο - εξαιρετική ιδέα! Το Garageband είναι από τις κορυφαίες εφαρμογές του iLife αλλά στις περισσότερες των περιπτώσεων προϋποθέτει κάποια βασική γνώση μουσικής για να εκμεταλλευτεί κανείς τις δυνατότητες του. Πολύ θα ήθελα να ασχοληθώ μαζί του, αλλά από μουσική είμαι κουρούπας και τώρα η Apple μου δίνει τη δυνατότητα να "παίξω" μαζί του με τα ενσωματωμένα μαθήματα που έχει. Κι αν θέτε κάτι πιο γουστόζικο, μπορείτε να κατεβάσετε μαθήματα εκμάθησης τραγουδιών από γνωστούς μουσικούς όπως ο Sting! Στο iWeb '09 προστέθηκαν νέα Widgets και διάδραση με site κοινωνικής δικτύωσης όπως το FaceBook, αλλά -το πιο σημαντικό- ενσωματωμένο FTP Publishing για να "ανεβάζετε" το site σας εύκολα και γρήγορα σε οποιοδήποτε server στο Internet και όχι μόνο στο MobileMe. To iDVD '09 έμεινε ίδιο και απαράλλαχτο, αφού είναι εμφανώς πως η εφαρμογή αυτή συμπλήρωσε ένσημα και βγήκε στη σύνταξη. Who cares?\nΣυμπερασματικά, το iLife '09 απέκτησε πλήθος χρήσιμων και cool λειτουργιών και είναι μια κουλαριστή αναβάθμιση σε μια ήδη πετυχημένη σουίτα. Θα κυκλοφορήσει τέλη Ιανουαρίου και θα είμαι ο πρώτος στο Τσινάρι της Άνω Πόλης που θα την εγκαταστήσει. Ω ναι!\nεκάματε 4 σχόλια 12:17 μ.μ. Share on FriendFeed\nΕτικέτες apple, keynote, mac, software\nΕντυπώσεις από Apple In-Ear Headphones\nΜόλις ήρθε η παραγγελία μου με τα νέα ακουστικά της Apple, Ιn-Ear Headphones. Οι εντυπώσεις μέχρι στιγμής είναι θετικότατες. Τόσο από ποιότητα ήχου όσο και από ποιότητα κατασκευής, αυτά τα ακουστικά είναι μεγάλη βελτίωση σε σχέση με τους προκατόχους τους.\nΒέβαια η τιμή τους σχεδόν διπλασιάστηκε, αλλά σε αυτή τη ζωή ό,τι δίνεις παίρνεις, οπότε πιστεύω ότι τα νέα αυτά ακουστικά είναι μία άξια επένδυση και μία καλή αναβάθμιση σε σχέση με τα παρεχόμενα ακουστικά της συσκευασίας. Επιπλέον προσφέρουν ενσωματωμένο χειριστήριο και μικρόφωνο, ιδανικό για τη νέα σειρά iPod αλλά και για το iPhone για το οποία τα αγόρασα άλλωστε.\nΟ ήχος είναι αρκετά πιο διαυγής και "γρήγορος", δεν μπορώ να το περιγράψω καλύτερα αλλά μου φαίνεται πιο πειθαρχημένος με περισσότερο σώμα και καλύτερα μπάσα. Δεν είμαι high-endάς, ούτε ισχυρίζομαι ότι έχω "χρυσό αυτί", αλλά σίγουρα η διαφορά ποιότητας ήχου είναι εμφανής ακόμα και σε έναν φίτσο που ακούει μπουζούκια της χείριστης παραγωγής. Και μάλιστα όσο πιο πολύ ακούς τόσο πιο πολύ εθίζεσαι στον ήχο τους και κάνει την αλλαγή τους με τα "απλά" ακουστικά επώδυνη υπόθεση. Ένας λόγος για την αυξημένη απόδοση των ακουστικών είναι ότι κάθε ακουστικό περιλαμβάνει δύο οδηγούς ήχου, ένα twitter και ένα woofer (δηλαδή ένας για τις υψηλές και ένα για τις χαμηλές συχνότητες). Το αποτέλεσμα είναι ότι αυτός ο δυναμικός διαχωρισμός του ήχου αποδίδει περισσότερο εύρος συχνοτήτων και άρα καλύτερη ποιότητα ήχου.\nΟ φόβος μου για τα In-Ear ακουστικά ήταν το ταίριασμα τους στα αυτιά μου, αφού η σιλικόνη τους βουλώνει για τα καλά τα αυτιά και σε απομονώνει για τα καλά με τον περιβάλλον χώρο ακόμα και όταν δεν ακούς μουσική. Αυτό τελικά είναι θέμα συνήθειας και μέσα σε 10 λεπτά έπαψε να με ενοχλεί, αν και φαντάζομαι ότι μερικοί θα δυσκολευτούν να το συνηθίσουν. Όλα τα ακουστικά "In-Ear" δουλεύουν έτσι και είναι ένας από τους λόγους για τους οποίους προσφέρουν καλύτερη ποιότητα ήχου. Πρέπει να μπουν καλά στα αυτιά και να μην φεύγουν εύκολα από αυτά και για το λόγο αυτό θα βρείτε στην συσκευασία άλλα δύο ζευγάρια σιλικόνες σε μικρό και μεγάλο μέγεθος για να διαλέξετε αυτή που ταιριάζει περισσότερο στα αυτιά σας. Κάτι άλλο που πρέπει να προσέξετε είναι ότι το αριστερό και το δεξί μας αυτί, όπως και όλα τα μέλη μας, δεν έχουν απαραίτητα το ίδιο μέγεθος, οπότε πειραματιστείτε με τα μεγέθη σε κάθε αυτί (π.χ. μπορεί στο αριστερό να εφαρμόζει καλά το medium και στο δεξί το large).\nΗ συσκευασία των ακουστικών ακολουθεί τα πρότυπα της Apple, όντας καλαίσθητη, ενώ σε αυτή θα βρείτε οδηγίες χρήσης, δύο ζεύγη σιλικόνης σε διαφορετικά μεγέθη και ένα ζευγάρι ανταλλακτικών μεταλλικών προσαρμογέων που βιδώνουν πάνω στα ηχεία, τα οποία και καθαρίζονται (σε αντίθεση με τα προηγούμενα ηχεία). Τα νέα In-Ear της Apple, χρησιμοποιούν σιλικόνη σε σχήμα σφαίρας αντί για αυτό του κώνου, λύνοντας έτσι το σημαντικό πρόβλημα που είχαν τα προηγούμενα που λόγου σχήματος φεύγαν εύκολα από τα αυτιά.\nΌπως προείπα τα ακουστικά έρχονται με ενσωματωμένο χειριστήριο και μικρόφωνο κάνοντας τα ιδανικά για χρήση σε iPhone, iPod Touch ή τα νέα iPod που υποστηρίζουν τις λειτουργίες του τηλεχειρισμού και του ενσωματωμένου μικρόφωνου. Σαν handsfree για το iPhone δουλεύει όπως θα περίμενε κανείς και ο καλών ακούγεται ευκρινώς, ενώ η φωνή μας φτάνει στα αυτιά του δυνατή και καθαρή όπως αν μιλούσαμε στο μικρόφωνο του τηλεφώνου. Ένας περιορισμός που έχουν τα ακουστικά στο iPhone είναι ότι δε δουλεύουν τα πλήκτρα αυξομείωσης του ήχου από το ενσωματωμένο τηλεχειριστήριο. Αυτά δουλεύουν μια χαρά στη νέα σειρά iPod. Τα υπόλοιπα πλήκτρα όμως (παύση/έναρξη μουσικής, προηγούμενο/επόμενο τραγούδι, απάντηση κλήσης δουλεύουν μια χαρά), οπότε δεν χάνετε κάποιες από τις δυνατότητες που είχαν τα ακουστικά της συσκευασίας του iPhone.\nΤα ακουστικά φυσικά δουλεύουν σε οποιαδήποτε πηγή έχει υποδοχή mini-jack, όπως υπολογιστές κ.ο.κ., ενώ τα νέας γενιάς MacBook και ΜacBook Pro, αξιοποιούν τόσο το ενσωματωμένο χειριστήριο για να αλλάζετε μουσική στο iTunes και να αυξομειώνετε την ένταση της μουσικής, όσο και το ενσωματωμένο μικρόφωνο για εφαρμογές όπως το iChat και το Skype. Σένιικο feature!\nΣυμπερασματικά είμαι απολύτως ικανοποιημένος από την αγορά μου και δεν μπορώ παρά να τα προτείνω σε όσους-ες θέλουν να βγάλουν καλύτερο ήχο από το iPhone/iPod τους. Πραγματικά ακούτε την μουσική σας με άλλα αυτιά. Αν μπορείτε να τα δοκιμάσετε πρώτα, κάντε το, γιατί εκτός του ότι ο ήχος πολλές φορές είναι προσωπική υπόθεση, η σιλικόνη και το "βούλωμα" στ' αυτιά σας μπορεί να σας ξενίσει. Με γειες μου!\nΥΓ: Για τη δοκιμή των ακουστικών, χρησιμοποιήσα μουσική από τη δική μου βιβλιοθήκη που ακούω καιρό και ξέρω πως ακούγεται στα απλά ακουστικά της Αpple. Η μουσική μου βιβλιοθήκη απαρτίζεται κυρίως από Electro, Alternative και Indie τραγούδια. Δυστυχώς δεν έχω την απαιτούμενη ποικιλία για να τα δοκιμάσω σε άλλα είδη μουσικής (όπως κλασσική, jazz, ethnic και φυσικά για σκυλάδικα ούτε λόγος να γίνεται!)\nεκάματε 10 σχόλια 11:27 μ.μ. Share on FriendFeed\nΕτικέτες κριτική, apple, iPhone, iPod, iPod touch\nΓια την υγεία του Steve Jobs\nΦαντάζομαι πολλοί από εσάς θα μάθατε ήδη τα νέα: Ο Steve Jobs παίρνει "αναρρωτική άδεια" από την Apple, εώς τα τέλη Ιουνίου". Σε email που απέστειλε στους υπαλλήλους της Apple, εξηγεί πως η πορεία της ανάρρωσης του από την ορμονική διαταραχή θα είναι πιο περίπλοκη υπόθεση από όσο φανταζόταν εξ αρχής. Γι' αυτό το λόγο ορίζει τον Tim Cook (διευθύνων στέλεχος της Apple) ως αναπληρωματικό CEO της Apple μέχρι να επιστρέψει ο ίδιος στα καθήκοντα του.\nΚαι αρχίσαν πάλι τα "τέλια" της καταστροφολογίας και της θανατολαγνίας για τον ιδιοφυή διευθυντή της Apple και το πως η Apple θα καταστραφεί αν αφαιρεθεί από την εξίσωση ο παράγων Steve Jobs. Να είναι "καλά" και το Αμερικάνικο Χρηματιστήριο και όσοι επενδύουν σ' αυτό, που στο άκουσμα της είδησης έριξαν την μετοχή της Apple μέσα σε μια νύχτα περίπου 10%.\nΕγώ πάλι, λόγω ιδιοσυγκρασίας, παραμένω αποστασιοποιημένος από όλον αυτόν τον πανικό και θεωρώ ότι ήταν λογικό και επιβεβλημένο για τον Jobs και την υγεία του να πάρει επιτέλους μια άδεια (έστω και 6 μήνες) για να μπορέσει να συνέλθει. Άλλωστε του το είπαν και οι γιατροί: "το άγχος συμβάλλει στην επιδείνωση της κατάστασης σου" και όπως μαντεύετε το να είναι κανείς διευθυντής σε μια εταιρία σαν την Apple, ενέχει τρομερό άγχος και ευθύνες και ας φαίνεται πάντα υπερκουλαριστός και ψύχραιμος - η περδικούλα του το ξέρει κάθε φορά που η Apple ανακοινώνει ένα προϊόν (όπως συμβαίνει και σε κάθε έναν που πραγματικά ενδιαφέρεται γι' αυτό που κάνει).\nΔεν είναι η πρώτη φορά που ο Tim Cook αναλαμβάνει προσωρινά την διοίκηση της Apple. Το ίδιο είχε γίνει και το 2004 για περίοδο δύο μηνών κατά την εγχείρηση και ανάρρωση του Steve Jobs για τον καρκίνο στο πάγκρεας. Από το προφίλ του Cook, μαθαίνουμε ότι και αυτός διοικεί με αυστηρότητα και εξάγει από τους υπαλλήλους τα αποτελέσματα που ζητάει από αυτούς. Είναι με λίγα λόγια από τους ανθρώπους που "βγάζουν τα κάστανα από τη φωτιά". Μπορεί να μην είναι ο οραματιστής που είναι ο Steve Jobs, αλλά πιστεύω ότι η Apple έχει μπει πλέον στον σωστό δρόμο και αποτελείται από ανθρώπους που μοιράζονται το ίδιο όραμα με τον Steve Jobs.\nΔιάβασα κάπου στο διαδίκτυο ότι ακόμα και αν η Apple ανακοίνωνε τον ίδιο τον Θεό ως αντικαταστάτη του Steve Jobs, η μετοχή της πάλι θα έπεφτε και αυτό είναι ενδεικτικό της προσωπολατρίας που διακατέχει τους φανατικούς της Apple και τους επενδυτές της. Τόσο αναντικατάστατος είναι. Διαφωνώ. Για μένα, το καλύτερο i-προϊόν που έχει φτιάξει ο Steve Jobs, δεν είναι το iPod, το iMac ή το iPhone, αλλά ένας ζωντανός οργανισμός που αποτελείται από χιλιάδες εργαζομένους με την ίδια mantra και ξεκάθαρη φιλοσοφία. Το καλύτερο προϊόν που θα αφήσει πίσω του ο Jobs όταν θα αποσυρθεί πολλά χρόνια αργότερα, θα είναι η ίδια η Apple.\nεκάματε 0 σχόλια 11:33 π.μ. Share on FriendFeed\nΕτικέτες άποψη, steve jobs\nΟ απόηχος του MacWorld Keynote Μέρος 1\nΉρθε λοιπόν η παρουσίαση της Apple στη MacWorld και πέρασε και κύλισε σαν την βροχή στον τσίγκο. Όπως κάθε χρονιά, έτσι και φέτος, οι φήμες έδωσαν και πήραν σχεδόν σε κάθε τομέα που δραστηριοποιείται η Apple, με αποτέλεσμα τα πραγματικά προϊόντα που παρουσιάστηκαν να είναι αρκετά χαμηλότερα των προσδοκιών. Άλλωστε, δεν φταίμε εμείς αν η Apple μας κακόμαθε με την παρουσίαση του iPhone στην MacWorld του 2007 και του MacBook Air σε αυτήν του 2008.\nΣυγκρίνετε αυτά τα προϊόντα με την βαρετή (κι αναμενόμενη) παρουσίαση του 17ίντσου MacBook Pro, με ίδια σχεδίαση με τα MacBooks/MacBook Pros που παρουσιάστηκαν τον Οκτώβριο. ΟΚ, καλή φάση η μπαταρία. Οκτώ ώρες αυτονομία είναι υπεραρκετές για να καλύψει τον κάθε επαγγελματία και μη. Χίλιες πλήρεις φορτίσεις στην μπαταρία πρακτικά σημαίνει ότι ο φορητός πιθανότατα θα αντικατασταθεί με καινούργιο ούτως ή άλλως μέχρι να χρειαστεί να αλλαχθεί η μπαταρία. Το target group για το 17ίντσο MacBook Pro, είναι κυρίως οι επαγγελματίες της εικόνας και του ήχου με υψηλές απαιτήσεις. Δεν βλέπω κάποιον από αυτούς να "κρατάει" έναν φορητό παραπάνω από 3-4 χρόνια. Οπότε ορθή η απόφαση για "ενσωματωμένη" μπαταρία, ειδικά δε αφού η Apple αναλαμβάνει την τοποθέτηση καινούργιας χωρίς επιπλέον κόστος.\nΘα ήθελα να δω τέτοιες μπαταρίες και στα MacBook και MacBook Pro 15 ιντσών. Και αν έχω "μαντάρει" καλά στο μυαλό μου το DNA της Apple, είναι σχεδόν απίθανο να μην το κάνει στην επόμενη ανανέωση των φορητών της. Άλλωστε ο πρωταρχικός σκοπός της Apple, είναι η διαφοροποίηση των προϊόντων της από τον ανταγωνισμό και κάτι η "πατεντιά" του Unibody, κάτι η κατασκευή δικών της μπαταριών με μεγάλη αντοχή στον χρόνο, της δίνει το συγκριτικό πλεονέκτημα στο hardware έναντι των υπολοίπων κατασκευαστών υπολογιστών.\nΦυσικά, είναι θέμα χρόνου να "ακολουθήσουν" και άλλοι το παράδειγμα της (δείτε παραδείγματος χάριν το Adamo της Dell με οθόνη από γυαλί και κορμοστασιά αλά MacBook Air). Οι ύπόλοιπες εταιρίες υπολογιστών κατάλαβαν επιτέλους την αξία των υπολογιστών ως commodity items που χρήζουν κάποιας "ευχάριστης" εμφάνισης - ενός ωραίου design δηλαδή. Η Apple ξεφεύγει σιγά-σιγά από τα εντυπωσιακά και "κραυγαλέα" designs μοντερνισμού και εστιάζει, πολύ σωστά, σε νέες δικές της τεχνολογίες κατασκευής που αυξάνουν σημαντικά τον μέσο χρόνο ζωής ενός μηχανήματος, λόγω στοιβαρότητας κατασκευής (unibody), μεγάλης διάρκειας μπαταρίας και χρόνου ζωής της (η αρχή έγινε με το MacBook Pro), αλλά και καινοτομίες τύπου MagSafe, Multitouch Buttonless Trackpads κ.ο.κ. Ειλικρινά, η Apple δεν παρουσίαζε ποτέ άλλοτε με τέτοιο γοργό ρυθμό τόσες "μικρές" και ιδιαίτερα χρήσιμες καινοτομίες στους υπολογιστές της. Μπορεί να μην είναι "εξωγήινες", αλλά κάθε μια με τον τρόπο της βελτιώνει σημαντικά την διάδραση μας με έναν υπολογιστή, σε τέτοιο σημείο που αθροιστικά κάνουν την μετάβασή μας σε ένα "απλό" laptop, αφόρητη υπόθεση.\nΠροσθέστε σε όλα αυτά και το Mac OS X και η Apple πετυχαίνει με μεγάλο περιθώριο τον στόχο της διαφοροποίησης της από τους υπόλοιπους. Μπορεί όλοι μας να "φοράμε" τους ίδιους επεξεργαστές της Intel, αλλά από εκεί και έπειτα, το χάος.\nεκάματε 0 σχόλια 9:44 π.μ. Share on FriendFeed\nΕτικέτες άποψη, keynote, mac, macbook pro\nΖήτω η νέα μου Samsung!\nΕ ναι λοιπόν, αφού η Apple φρόντισε τούτη τη Macworld να μην ανακοινώσει τίποτα σε μηχάνημα που θα ήθελα να αγοράσω (hint: νέα Mac Pro και Mac Mini), φρόντισα να ξεσπάσω την καταναλωτική μου μανία σε μία νέα σούπερ-ντούπερ τηλεόραση.\nH Samsung LE46A786R (ωραίο όνομα ε;) αντικατέστησε την παλιά (;;) μου 32άρα Humax. Όπως καταλαβαίνετε και από το όνομα, πρόκειται για μια επίπεδη οθόνη 46 ιντσών, με ανάλυση πάνελ 1920x1080 pixels. Επιπλέον, είναι από τις πρώτες τηλεορασείς τεχνολογίας LED, με αποτέλεσμα να έχουμε πραγματικό λόγο αντίθεσης ~ 228.000:1 (και στα χαρτιά 2.000.000:1)!\nΑπό τις 32 ίντσες στις 46, η διαφορά είναι χαοτική και ας είχα συνηθίσει παλιότερα τις 100 ίντσες ενός προβολέα. Τα επίπεδα του μαύρου είναι εντυπωσιακότατα και μου θύμισαν την παλιά μου Trinitron CRT. Πραγματικά η τεχνολογία στις LCD προχώρησε πάρα πολύ τα τελευταία 3 χρόνια! Η παλιά μου Humax είχε λόγο αντίθεσης μόλις 1000:1 και φαινότανε. Μπροστά στη Samsung, η ποιότητα της εικόνας είναι να κλαις και από εμφάνιση σκίζει (εύγε Samsung).\nΗ τηλεόραση αγοράστηκε και θα χρησιμοποιηθεί όπως και η προηγούμενη, σχεδόν αποκλειστικά για την διασύνδεση της με ένα Mac Mini και θεού θέλοντος ενός Mac Pro αργότερα. Ήταν λοιπόν απόλυτα σημαντικό για μένα, να δίνει 100% την ανάλυση της (1920x1080) σαν computer monitor και να μην είναι κομπλεξική όπως π.χ. η Philips. Δυστυχώς αυτή τη φορά δεν είχα τρόπο να τεστάρω αν ισχύει κάτι τέτοιο πριν την αγορά της, μιας και η αγορά της ήταν τελείως ξαφνική υπόθεση και μόνο είχα δει επί τροχάδην κάποια manual.\nΤο Σάββατο λοιπόν που ήρθε η τηλεόραση σπίτι, μετά τη δουλειά, άρχισε η περιπέτεια διασύνδεσης της με το Mac Mini με φόβο και με πάθος αν θα έχω όλη την ανάλυση διαθέσιμη με προοδευτική σάρωση στις 1920x1080 pixels. Άλλωστε η τρισάθλια κάρτα γραφικών του Mac Mini μου (Intel GMA950 με 64ΜΒ μεριζόμενης μνήμης) έφτανε εώς αυτή την ανάλυση.\nΤα πρώτα δείγματα γραφής δεν ήταν διόλου ενθαρρυντικά... Η οθόνη δεν κλείδωνε με τίποτα στη σωστή ανάλυση, ούτε με DVI σε HDMI καλώδιο (έβγαζε 1920x1080 σε interlaced μορφή και με τεράστιο μαύρο πλαίσιο) αλλά ούτε και σε αναλογικό VGA (μαύρη οθόνη). Λίγο καλύτερα αποτελέσματα είχα συνδεόντας το MacBook Pro μου με την Samsung και αυτό μου αναπτέρωσε λίγο το ηθικό. Δοκίμασα λοιπόν την shareware λύση που ακούει στο όνομα SwitchResX και σου επιτρέπει να φτιάξεις δικές σου αναλύσεις οθόνης ανάλογα με την περίσταση. Με λίγο παίδεμα και τύχη, η οθόνη "κλείδωσε" στο επιθυμητό 1920x1080 pixels σε προοδευτική σάρωση και η εικόνα ήταν κρύσταλλο που λέμε!\nΑμέσως έβαλα ό,τι υλικό High Definition είχα στο Plex για να της κάνω το πρώτο crash test και έμεινα με το στόμα ανοιχτό: Τόσο σε 720P βίντεο (1280x720 pixels), αλλά κυρίως σε 1080P (1920x1080 pixels), η εικόνα ήταν "ζωγραφιά" με ζωηρά χρώματα, απύθμενο μαύρο με τις λεπτομέρειες να πετάνε και το γρήγορο πάνελ (4ms) να αποδίδει μια χαρά σε σκηνές έντονης δράσης. Φυσικά το Mac Mini τριετίας άρχισε να κολώνει στα απαιτητικά βίντεο ανάλυσης 1080P, αλλά αυτό είναι μια άλλη ιστορία (διότι το Mac Pro δεν είναι μακρυά)!\nΗ οθόνη είναι ελαφρώς glossy και αυτό συμβάλει στο κοντράστ της εικόνας δίνοντας πιο μεστό μαύρο, ενώ τουλάχιστον στην περίπτωση μου, δεν ενοχλεί με αντανακλάσεις. Είναι τεχνολογίας 100Hz, αν και εγώ το απενεργοποίησα σχεδόν αμέσως, μιας και δημιουργούσε προβλήματα στην κίνηση στον οριζόντιο άξονα, στις ταινίες μέσω υπολογιστή. Επίσης διαθέτει ψηφιακό δέκτη και Picture-in-Picture με 4 HDMI θύρες (που υποστηρίζουν το πρωτόκολλο 1.3). Από εμφάνιση είναι ιδιαίτερα μινιμαλιστική, αποτελούμενη από ένα μαύρο γυαλιστερό πλαίσιο με λίγο μπλε στο τελείωμα του. Τα ηχεία είναι κρυμμένα και το ίδιο ισχύει και για τα κουμπιά που είναι αφής και "ανάβουν" μόνο όταν τα πατήσεις. Το μόνο αρνητικό της υπόθεσης είναι το τηλεχειριστήριο, το οποίο εμφανισιακώς είναι πολύ loud και δεν μ' αρέσει καθόλου. Από τα καλά του είναι το κουμπί που ενεργοποιεί τον οπίσθιο φωτισμό των πλήκτρων του για την εύκολη χρήση του τη νύχτα.\nΣυμπερασματικά, η Samsung LE46A786R είναι από τις καλύτερες αγορές που έχω κάνει και αξίζει μέχρι τελεταίας δεκάρας τα χρήματα που ζητάει. Αν και δεν έπιασε αμέσως την μέγιστη ανάλυση της μέσω της σύνδεσης της σε υπολογιστή (κάτι στο οποίο δεν ευθύνεται εκείνη), με λίγη προσπάθεια και με το SwitchResX, φτάνεις εύκολα στο επιθυμητό αποτέλεσμα. Και σήμερα Κυριακή, ευχάριστήθηκα μία από τις καλύτερες ταινίες με πρωταγωνιστή τον James Bond, το Casino Royale, σε High Definition, χάρη στο εντυπωσιακό πάνελ της Samsung. Εδώ, μπορείτε να δείτε περισσότερες φωτογραφίες. Συστήνεται ανεπιφύλακτα!\nεκάματε 11 σχόλια 9:27 μ.μ. Share on FriendFeed\nΕτικέτες κριτική, τηλεόραση, hardware, mac mini, samsung\nMacworld 2009 προβλέψεις\nΚαλή χρονιά σε όλους κι από εμένα - αυτές τις μέρες που δεν δούλευα, πραγματικά έλιωσα σπίτι μου, επιδίδοντας τον εαυτό μου σε ένα cocooning ανείπωτο. Άυριο είναι τα Φώτα και η παρουσίαση της Apple στην Macworld. Τι κι αν δεν την παρουσιάζει ο Jobs, τι κι αν είναι η τελευταία "εμφάνιση" της Apple στην Macworld - εμείς το ίδιο θα την χαρούμε. Άλλωστε ο Schiller, που θα παρουσιάσει το keynote αντί του Jobs, μου είναι ιδιαιτέρως συμπαθής.\nΩς είθισται λοιπόν, είναι η ώρα να κάνω / κάνετε τις προβλέψεις σας, για τα νέα προϊόντα / υπηρεσίες που θα παρουσιάσει η Apple για να μας καταπλήξει. Όπως γίνεται κάθε φορά, στο διαδίκτυο έχουν αρχίσει να βγαίνουν φήμες για κάθε πιθανά και απίθανα σενάρια και όσοι τις πιστεύουν θα μείνουν για άλλη μια φορά απογοητευμένοι. Κι αυτό γιατί η παρουσίαση κρατάει μόλις μιάμιση ώρα. Αν λάβουμε υπόψη μας όλες τις φήμες, μέσα σε αυτό το χρόνο, ο Schiller θα πρέπει να μας μπαμπαλίσει τα αυτιά με το πόσο καλά πάει η Apple σε πωλήσεις και να μας παρουσιάσει: το νέο λειτουργικό Snow Leopard, τα νέα iMac, Mac Mini, Mac Pro και MacBook Pro 17 ιντσών, νέες Cinema Display οθόνες στις 20 και 30 ίντσες τεχνολογίας LED με iSight και ηχεία, το iPhone Nano και νέα αναβάθμιση του λογισμικού του με τεχνολογίες Push και Copy + Paste καθώς και το νέο iLife και νέο iWork με αναβαθμισμένες δυνατότητες μέσω του MobileMe. Χμ... σαν πολλά δεν είναι; Προσθέστε σε όλον τον άνωθεν συρφετό, την ανακοίνωση αποχώρησης του Steve Jobs από διευθύνων σύμβουλος της Apple και της ανάληψης του ως Τεχνικός Σύμβουλος των Ηνωμένων Πολιτειών και θα συμφωνήσετε και σεις πως πήξαμε στις φήμες από τις διαδικτυακές καφετζούδες.\nΠοιά από όλα αυτά θεωρώ εγώ "σίγουρα"; Ποιά πιστεύω ότι τελικά θα μετουσιωθούν σε πραγματικά προϊόντα;\n- Νέο Mac Mini. ΟΚ, αν δεν ανακοινωθεί νέο Mac Mini και τώρα, τότε είναι σίγουρο ότι καταργήθηκε ως προϊόν και δεν μας το λένε για να μη μας στενοχωρήσουν. Θεωρώ σίγουρο ότι θα αναβαθμιστεί αρκετά σε δυνατότητες (δεν είναι και ιδιαίτερα δύσκολο να συμβεί μετά από ενάμιση χρόνο αδράνειας). Ενσωματωμένη κάρτα γραφικών της NVidia να ανεβάζει κατακόρυφα τις επιδόσεις του Mac Mini εν όψει Snow Leopard, SATA Superdrive για αλλαγή με δεύτερο σκληρό δίσκο, προσθήκη Firewire 800 αντί της Firewire 400 και κατάργηση της DVI θύρας προς όφελος του νέου Mini Display Port. Διπύρηνοι επεξεργαστές της Intel στα ίδια τεχνικά χαρακτηριστικά με αυτά των αναβαθμισμένων Macbook. Και αναβαθμισμένη εμφάνιση.\n- Νέο iMac. Στα νέα iMac - τουλάχιστον στις πιο ακριβές του εκδόσεις - θα προστεθούν οι νέοι τετραπύρηνοι επεξεργαστές χαμηλής κατανάλωσης της Intel (65W), και LED οθόνες. Μικρός κοσμητικός ανασχεδιασμός του iMac και κάρτες γραφικών της NVidia σε όλα τα μοντέλα.\n- Νέα πληκτρολόγια και ποντίκια της Apple. Βγάλτε τα άσπρα πλήκτρα και βάλτε του μαύρα, όπως στα νέα MacBook, MacBook Air και MacBook Pro. Επίσης το Bluetooth μοντέλο θα έχει και multitouch trackpad όπως αυτό των νέων MacBook / MacBook Pro. Το Mighty Mouse θα "μαυρίσει" κι αυτό και θα έχει ανασχεδιασμένη μπίλια που δεν θα χαλάει / βρωμίζει σε χρόνο dt. Όλα αυτά βεβαία, πιο πολύ επιθυμίες μου είναι παρά πρόβλεψη. Μακάρι.\n- Σύντομη αναφορά στο Snow Leopard και ίσως ένα μικρό demo, μια λοξή ματιά στις κλοπές των Windows 7 και μια ημερομηνία διάθεσης του λειτουργικού στην αγορά - πιθανότατα μέσα στο καλοκαίρι. Επίσης μειωμένη τιμή αγοράς (79 δολλάρια), λόγω απουσίας νέων εντυπωσιακών χαρακτηριστικών για τους απλούς χρήστες αλλά πιο πολύ για "σπάσιμο" και μάρκετινγκ, αφού αναμένεται το Snow Leopard να κυκλοφορήσει την ίδια περίοδο με τα Windows 7.\n- iPhone νέα και ίσως έκδοση αναβάθμισης στην 2.3 με κάποια νέα χαρακτηριστικά όπως η τεχνολογία Push. Για Ελληνικά στο iPhone, ούτε λόγος.\n- "One More Thing" και Steve Jobs επί σκηνής, πιο πολύ για να διαβεβαιώσει τους επενδυτές ότι από υγεία είναι μια χαρά και πως σκοπεύει να παραμείνει CEO της Apple για όσο η Apple τον θέλει και τον χρειάζεται. Τρελλές επευφημίες και χαρές και κλείνουμε με ένα τραγουδάκι από κάποιον ξενέρωτο Αμερικάνο τραγουδιστή. Και η συμμετοχή της Apple στις διάφορες MacWorld ανά τα έτη κλείνει σε μια υψηλή νότα.\nΑυτά θα γίνουν λοιπόν στην MacWorld, ακριβώς με την σειρά που τα ακούσατε (ναι καλά) και οποιός σας πει το αντίθετο είναι ψεύτης και εγκάθετος μπίζνεσμαν της Microsoft.\nεκάματε 8 σχόλια 10:42 π.μ. Share on FriendFeed\nΕτικέτες φήμες, apple, keynote, mac\nΕντυπώσεις από την νέα 24'' Apple LED Cinema Displ...


Αγαθονήσι Πλοία και Ferries: Ταξιδιωτικός Οδηγός - Αρχιτεκτονική\nΑγαθονήσι ferries - πλοία για το νησί Αγαθονήσι στα Δωδεκάνησα\nΠλοία και Ferries για Αγαθονήσι - Δωδεκάνησα.\nΤο Αγαθονήσι και γενικά τα Δωδεκάνησα εξυπηρετούνται με πλοία από το λιμάνι του Πειραιά.\nΣτο Αγαθονήσι ταξιδεύει κανείς με πλοίο και από τα γύρω νησιά των Δωδεκανήσων, τις Κυκλάδες και την Κρήτη με ενδιάμεσους σταθμούς.\nΤο ταξίδι σας στο Αγαθονήσι μπορεί να γίνει με συμβατικό πλοίο φερρυ μποατ ή με τα νέα High\nΤο ταξίδι σας για το Αγαθονήσι, αν γίνει με Normal ferry χρειάζεται περίπου 8-11 ώρες ενώ αν γίνει με High speed ferries 6,30-8,30 ώρες. Αυτό βέβαια εξαρτάται και σε πόσα νησιά ενδιάμεσα το πλοίο σας θα προσεγγίσει.\nΤα δρομολόγια πλοίων Πειραιάς - Αγαθονήσι είναι καθημερινά όλο το χρόνο και το Kαλοκαίρι\n1. Πειραιάς - Μύκονος - Πάτμος - Αγαθονήσι\n2. Πειραιάς - Νάξος - Πάτμος - Αγαθονήσι\n3. Πειραιάς - Πάτμος - Αγαθονήσι - Λέρος\n4. Πειραιάς - Πάτμος - Αγαθονήσι - Λέρος\n5. Πειραιάς - Σύρος - Πάτμος - Αγαθονήσι\nΑγαθονήσι - Κάλυμνος - Κως - Ρόδος\nΑγαθονήσι - Λέρος - Κως - Ρόδος\nΑγαθονήσι - Πυθαγόρειο (Σάμος)\n9. Ρόδος - Σύμη - Κως - Κάλυμνος - Λερος\nΑγαθονήσι - Πάτμος\nΑγαθονήσι Ferries Δωδεκάνησα\nΠλοία και Ferries για το νησί Αγαθονήσι στα Δωδεκάνησα\nΤαξιδιωτικές πληροφορίες για δρομολόγια πλοίων προς Αγαθονήσι. Νήσος Αγαθονήσι Δωδεκάνησα\nΤαξιδιωτικός Οδηγός για το νησί Αγαθονήσι στα Δωδεκάνησα\nΓενικά για το νησί Αγαθονήσι\nΧάρτης της Αγαθονήσου\nΙστορία για το νησί Αγαθονήσι\nΑρχαιολογία της Αγαθονήσου\nΑρχιτεκτονική της Αγαθονήσου\nΠεριοχές για το νησί Αγαθονήσι\nΠαραλίες για το νησί Αγαθονήσι\nΞενοδοχεία στο Αγαθονήσι\nΧρήσιμα Τηλέφωνα Αγαθονήσι\nΦωτογραφικό Υλικό Αγαθονήσι\nΠροορισμοί και Λιμάνια που συνδέονται με το νησί Αγαθονήσι\nΑΓΑΘΟΝΗΣΙ > ΑΡΧΙΤΕΚΤΟΝΙΚΗ\nΤο Αγαθονήσι αποτελεί ένα πολύ καλό και αντιπροσωπευτικό δείγμα μικρού Ελληνικού νησιού. Σαν ξεχασμένο από το χρόνο στέκεται αγνό και αμόλυντο περιτριγυρισμένο από την καθάρια θάλασσα, και πάνω του στολίζουν τα μικρά και κάτασπρα σπιτάκια, χτισμένα με την κλασική αρχιτεκτονική των Δωδεκανήσων. Οι μικροί μα φροντισμένοι κήποι, έρχονται σε αντίθεση με το ξηρό κλίμα και το πετρώδες έδαφος -που δημιουργεί μία άγρια εντύπωση, δίνοντας ένα χαρακτήρα καθαρά προσωπικό και ιδιαίτερο στο απομακρυσμένο τούτο νησάκι.\nΤο σχήμα του μοιάζει με γάιδαρο γι' αυτό και κάποιες από τις παλαιότερες ονομασίες του ήταν Γάϊδαρος ή Γαϊδουρονήσι.


Μια Bentley Continental GT αφιερωμένη στο Pikes Peak | NewsAuto.gr\nΜια Bentley Continental GT αφιερωμένη στο Pikes Peak\nH Continental GT παρουσιάστηκε από την Bentley σε μια νέα ειδική έκδοση περιορισμένης παραγωγής που γιορτάζει τη νίκη των Βρετανών στην αμερικάνικη ανάβαση Pikes Peak τον περασμένο Ιούνιο.\nΗ Bentley κλείνει φέτος έναν αιώνα ζωής και οι άνθρωποι της βρετανικής εταιρίας το γιορτάζουν ποικιλοτρόπως. Το περασμένο καλοκαίρι συμμετείχαν στην γνωστή αμερικάνικη ανάβαση Pikes Peak International Hill Climb (PPIHC) με μια Continental GT στην κατηγορία των αυτοκινήτων παραγωγής. Με τον οδηγό αγώνων Rhys Millen στο κάθισμα του οδηγού, η Bentley Continental GT κέρδισε την κατηγορία της θέτοντας παράλληλα και ένα νέο ρεκόρ για την διαδρομή με χρόνο 10 λεπτά και 18,4 δευτερόλεπτα.\nΤώρα ήρθε η ώρα των εμπορικών εορτασμών για την Bentley που θέλει να εξαργυρώσει αυτή την αγωνιστική της επιτυχία με την ειδική έκδοση της Contintental GT που θα παραχθεί σε 15 αντίτυπα.\nΤο έντονο πράσινο χρώμα, όπως και το χρώμα του αυτοκινήτου που κέρδισε την ανάβαση είναι η μεγάλη διαφορά εξωτερικά. Οι Βρετανοί τοποθέτησαν κιτ από ανθρακονήματα, ζάντες αλουμινίου με διάσταση στις 22 ίντσες, ελαστικά Pirelli P Zero Colour Editiion. H εικόνα ολοκληρώνεται από την προαιρετική γρίλια με τον αριθμό 100 στο εμπρός μέρος και τις δαγκάνες που έχουν βαφτεί στο χρώμα του αμαξώματος.\nΣτο εσωτερικό υπάρχουν επίσης διαφορές έναντι των γνωστών εκδόσεων του μοντέλου. Το εξωτερικό χρώμα κυριαρχεί στις λεπτομέρειες της καμπίνας, από τα καλύμματα των ηχείων και τις ραφές των καθισμάτων μέχρι τις πόρτες, το τιμόνι και τα πατάκια. Ειδικά σήματα είναι επίσης παρόντα, όπως και ένα μέρος της διαδρομής Pikes Peak στο ταμπλό με το ανθρακόνημα να κάνει επίσης αισθητή την παρουσία του.\nΣτον 12κύλινδρο κινητήρα με τα δύο turbo δεν υπάρχουν αλλαγές στην απόδοση των 626 ίππων και 900 Nm ροπής που προσφέρει 0-100 χλμ./ώρα σε 3,7 δευτερόλεπτα και τελική 333 χλμ./ώρα.\nΗ ειδική έκδοση για την νίκη της Bentley στην ιστορική διαδρομή είναι ήδη διαθέσιμη για παραγγελία από το κοινό.


Stress tests III flashnote & ερωτήματα\nΤριάντα ημέρες προθεσμία θα δώσει η κυβέρνηση στα μεγάλα χρηματοοικονομικά ινστιτούτα που υποβάλλονται σε stress test, για να αναπτύξουν τα προγράμματα συγκέντρωσης των απαραίτητων κεφαλαίων, ανακοίνωσαν η Federal Reserve και άλλες τραπεζικές ρυθμιστικές Αρχές.\nΣύμφωνα με το κοινό ανακοινωθέν των παραγόντων, συνολικά τα αποτελέσματα για τις 19 τράπεζες θα δημοσιοποιηθούν στις 5 τοπική ώρα, δηλαδή γύρω στα μεσάνυχτα ώρα Ελλάδας. Κάποια αποτελέσματα έχουν πάντως ήδη διαρρεύσει.\nΣτην ανακοίνωση της Fed αναφέρεται ότι οι τράπεζες θα πρέπει να αναπτύξουν τα σχέδιά τους εντός 30 ημερών. Οι τραπεζικές Αρχές θα αποφασίσουν για τα προγράμματα στις 8 Ιουνίου.\nΜετά από αυτό, οι τράπεζες θα έχουν περιθώριο έξι μηνών, έως τις 9 Νοεμβρίου, για να συγκεντρώσουν κεφάλαια.\nΟι 19 οίκοι θα πρέπει να έχουν κεφαλαιακή επάρκεια Tier 1 τουλάχιστον στο 6% των ενεργητικών και να έχουν «σημαντικό» κομμάτι του συνολικού μετοχικού τους κεφαλαίου σε κοινές μετοχές.\nΣύμφωνα με δημοσίευμα των «Financial Times» οι 19 αμερικανικές τράπεζες που υποβλήθηκαν σε «τεστ κόπωσης» χωρίζονται σε τρεις κατηγορίες. Αυτές που έχουν ανάγκη αύξησης κεφαλαίων, αυτές που διαθέτουν «καλή» ρευστότητα και αυτές που δεν αντιμετωπίζουν το παραμικρό πρόβλημα.\nΒάσει των μέχρι στιγμής στοιχείων που έχουν διαρρεύσει οι Citigroup, Bank of America, Wells Fargo και Morgan Stanley συγκαταλέγονται μεταξύ των τραπεζών που έχουν ανάγκη για πρόσθετα κεφάλαια.\nΗ Bank of America χρειάζεται επιπλέον κεφάλαια 34 δισ. δολάρια, η Citi περί των πέντε δισ. δολαρίων, η Morgan Stanley μεταξύ ένα και δύο δισ. δολάρια, ενώ η Wells Fargo περίπου 15 δισ. δολάρια.\nΣτον αντίποδα JPMorgan Chase, Goldman Sachs, American Express και State Bank δεν αντιμετωπίζουν το παραμικρό πρόβλημα.\nΞαφνικά η (τραπεζική) κρίση απέκτησε ορίζοντα, ως τις 9/11/2009 - δύο (2) χρόνια από τα τελευταία υψηλά των χρηματιστηρίων - μάλιστα σήμερα που η ΕΚΤ μείωσε μάλλον στο ελάχιστο σημείο.\nΜάλιστα εάν μέχρι τότε δεν έχουν βρει κεφάλαια, τι θα γίνει; Θα κρατικοποιηθούν ή θα κρατικοποιηθούν περισσότερο; Μέχρι τότε η FED θα δανείζει; Είναι νόμιμο αυτό; Πόσα ακριβώς χρειάζονται οι τράπεζες, θα το μάθουμε; Επίσης, τα test έγιναν με 19, τόσες είναι μόνο οι χρηματοοικονομικές εταιρείες που είναι "too big to fail"; Τέλος, τα λεφτά της FED τελειώνουν ή είναι αμέτρητα;\n07/05 19:48 Χίλων\n1. Θα κρατικοποιηθουν όσο "χρειάζεται"\n2. Αν χρειαστεί θα συγχωνευθούν κιόλας\n3. Οι εταιρίες που δεν είναι "too big to fail" μπορεί και να καταλήξουν στο fail. Μάλλον καλό είναι αυτό για τις "too big to fail".\n4. Τα λεφτά της FED θα συνεχίσουν να γεννιούνται όσο ο κινέζικος ντορβανάς είναι εκεί για αυτούς. Αν κλείσει η κάνουλα τι θα κάνουν όμως...δεν ξέρω να σου πω. Μάλλον καλύτερα φοβάμαι και στη σκέψη μοναχά...\n12/05 13:37 geokalp\nμάλλον τα κινέζικα μπικικίνια είναι...


Πέρασε από το Άργος ο Α.Ο. Λουτρακίου ~ Loutrakiblog.gr\nΠέρασε από το Άργος ο Α.Ο. Λουτρακίου\nΜε ένα γκολ σε κάθε ημίχρονο, το Λουτράκι έφυγε με τους δυο βαθμούς της νίκης από το Άργος...\nΟι φιλοξενούμενοι προηγήθηκαν στο 43′ με γκολ....champions league του Βαλκάνου (φαλτσαριστό σουτ εκτός περιοχής στο Γ της εστίας).\nΣτη συνέχεια, οι γηπεδούχοι, έμειναν με 10 παίκτες μετά την αποβολή με δεύτερη κίτρινη κάρτα του Παπαδόπουλου στην εκπνοή του πρώτου μέρους (45+1).\nΛίγο πριν το τελικό σφύριγμα του διαιτητή και συγκεκριμένα στο 86ο λεπτό, ο Αποστολάκης έκλεψε από τον Σιάτρα, μπήκε μέσα στην περιοχή, πέρασε και τον τερματοφύλακα και πλάσαρε εύκολα σε κενή εστία, σφραγίζοντας έτσι την πρώτη φετινή νίκη των οράνιε.\nΠΑΝΑΡΓΕΙΑΚΟΣ Α.Π.Ο (ΚΟΥΡΟΣ).: ΣΑΧΣΑΝΙΔΗΣ, ΚΩΣΤΑΚΙΩΤΗΣ, ΜΗΛΙΩΤΗΣ, ΚΑΨΙΩΧΑΣ, ΦΙΛΗΣ, ΠΑΠΑΔΟΠΟΥΛΟΣ, ΑΓΓΕΛΟΠΟΥΛΟΣ, ΧΑΡΙΤΟΣ, ΑΝΔΡΙΟΠΟΥΛΟΣ, ΚΑΛΟΓΕΡΗΣ, ΖΑΡΚΑΔΑΣ.\nΑλλαγές: ΣΙΑΤΡΑΣ, ΦΛΕΒΑΡΗΣ, ΦΩΚΑΪΔΗΣ\nΑ.Ο. ΛΟΥΤΡΑΚΙ (ΜΕΣΣΟΛΟΓΓΗΣ): ΔΙΑΜΑΝΤΗΣ, ΝΙΚΟΛΑΟΥ, ΛΑΪΟΣ, ΜΠΡΙΛΑΚΗΣ, ΜΑΥΡΕΛΗΣ, ΠΑΝΑΓΟΠΟΥΛΟΣ, ΑΠΟΣΤΟΛΑΚΗΣ, ΜΑΓΓΟΣ, ΚΩΒΑΙΟΣ, ΠΑΠΟΥΤΣΗΣ, ΒΑΛΚΑΝΟΣ\nΑλλαγές: ΖΕΡΒΟΣ, BRESTOVICKY, ΤΣΩΚΟΣ\nΑγαπητό loutrakiblog η νίκη δεινει 3 βαθμούς.....\n19 Σεπτεμβρίου 2016 - 8:43 π.μ.


Μίνι εποχή πάγων για την Ευρώπη, του Τάσου Σαραντή | Chios News\nΑρχική Νέα Εκπαίδευση - Επιστήμη Μίνι εποχή πάγων για την Ευρώπη, του Τάσου Σαραντή\nΜίνι εποχή πάγων για την Ευρώπη, του Τάσου Σαραντή\nΠιο κρύους χειμώνες με θερμοκρασίες 4 έως 6 βαθμούς Κελσίου χαμηλότερες προβλέπουν για την Ευρώπη βρετανοί μετεωρολόγοι που μελέτησαν τα ωκεάνια ρεύματα του Ατλαντικού. Οι ίδιοι υποστηρίζουν ότι αυτή η πτώση της θερμοκρασίας μπορεί να γίνει αισθητή μέσα σε μερικές δεκαετίες.\nΗ πτώση της θερμοκρασίας στη Γηραιά ήπειρο θεωρείται φυσικό επακόλουθο της μείωσης της ποσότητας των θερμών υδάτων που ρέουν προς την Ευρώπη κατά 30%. Ως πιθανή αιτία αυτής της πτώσης θεωρείται η αύξηση της ποσότητας του γλυκού νερού που ρέει στον ωκεανό από τους ποταμούς, τις βροχές και το λιώσιμο των πάγων, φαινόμενο που συνδέεται με την παγκόσμια αύξηση της θερμοκρασίας εξαιτίας του φαινομένου του θερμοκηπίου.\nΣύμφωνα με τους ερευνητές του βρετανικού Εθνικού Κέντρου Ωκεανογραφίας, τα ωκεάνια ρεύματα που υποκινούνται από το ρεύμα του Περσικού Κόλπου αποδυναμώνονται, κάτι που έχει ως αποτέλεσμα τη μεταφορά λιγότερης θερμότητας στο Βόρειο ημισφαίριο.\nΤα συμπεράσματά τους, που δημοσιεύονται στην επιστημονική επιθεώρηση Nature, βασίζονται σε παρατηρήσεις που πραγματοποιήθηκαν στον Ατλαντικό ωκεανό κατά τη διάρκεια της τελευταίας πεντηκονταετίας. H έρευνα πραγματοποιείται στα πλαίσια του βρετανικού ερευνητικoύ προγράμματος Rapid που αποσκοπεί στην συγκέντρωση στοιχείων σχετικά με το ενδεχόμενο ραγδαίων κλιματολογικών αλλαγών στην Ευρώπη.\nΤο ” κλειδί” για την επερχόμενη πτώση της θερμοκρασίας στην Ευρώπη βρίσκεται στο ρεύμα του Περσικού Κόλπου το οποίο αναδύεται από την Καραϊβική θάλασσα και στη συνέχεια διακλαδίζεται σε δύο τμήματα. Το πρώτο κατευθύνεται βορειοανατολικά προς την Ευρώπη, ενώ το δεύτερο πραγματοποιεί έναν κύκλο και επανέρχεται προς τα πίσω διαμέσου του τροπικού Ατλαντικού.\nΤο πρώτο ρεύμα είναι αυτό που εκπέμπει θερμότητα στην ατμόσφαιρα η οποία, στη συνέχεια θερμαίνει το ευρωπαϊκό έδαφος. “Είναι όπως ένα θερμαντικό σώμα που δίνει θερμότητα στην ατμόσφαιρα, οδηγώντας στη θέρμανση των ανέμων που με τη σειρά τους ανεβάζουν τις θερμοκρασίες στην Ευρώπη από 5 έως 10 βαθμούς Κελσίου. Η θερμότητα που εκπέμπει είναι κατά προσέγγιση ισοδύναμη με την παραγωγή ενός εκατομμυρίου σταθμών παραγωγής ηλεκτρικού ρεύματος” εξηγεί ο Χάρι Μπρίντεν από το Εθνικό Κέντρο Ωκεανογραφίας.\nΟι επιστήμονες υποστηρίζουν ότι ακόμη και η μικρή πτώση της θερμοκρασίας θα μπορούσε να μετατρέψει τις βροχερές περιοχές σε ξηρές, ενώ οι ξηρότερες περιοχές θα δεχτούν περισσότερες βροχές. Εάν το θερμό ρεύμα του Ατλαντικού διακοπτόταν η βόρεια Ευρώπη θα μπορούσε να μετατραπεί σε Σιβηρία. Αλλά, προς το παρόν, κάτι τέτοιο δεν συμβαίνει αφού το ρεύμα μόνο επιβραδύνεται.\nτου Τάσου Σαραντή, ΗΜΕΡΗΣΙΑ 2/12/2005


Τα στεροειδή όπως η δεξαμεθαζόνη ενισχύουν την επιβίωση των πρόωρων μωρών – Open2030\nσυντάκτης NewsRoom · Οκτώβριος 26, 2020\nΤα αποτελέσματα μιας νέας κλινικής δοκιμής, που δημοσιεύθηκε σήμερα στο New England Journal of Medicine, δείχνουν ότι η δεξαμεθαζόνη – ένα κορτικοειδές που χρησιμοποιείται για τη θεραπεία πολλών παθήσεων, συμπεριλαμβανομένων ρευματικών προβλημάτων και του κορoνοϊού μπορεί να βοηθήσει σημαντικά στην επιβίωση πρόωρων μωρών όταν χορηγείται σε έγκυες γυναίκες που διατρέχουν κίνδυνο πρόωρου τοκετού.\nΗ δοκιμή με την ονομασία WHO ACTION-I επιλύει μια συνεχιζόμενη διαμάχη σχετικά με την αποτελεσματικότητα των προγεννητικών στεροειδών για τη βελτίωση της πρόωρης νεογέννητης επιβίωσης σε χώρες χαμηλού εισοδήματος. Η δεξαμεθαζόνη και παρόμοια φάρμακα έχουν αποδειχθεί από καιρό ότι είναι αποτελεσματικά στη διάσωση ζωών πρόωρων μωρών σε χώρες με υψηλό εισόδημα, όπου η φροντίδα νεογέννητων υψηλής ποιότητας είναι πιο προσιτή. Είναι η πρώτη φορά που μια κλινική δοκιμή έχει αποδείξει ότι τα φάρμακα είναι επίσης αποτελεσματικά σε περιβάλλον χαμηλού εισοδήματος.\nΟ αντίκτυπος είναι σημαντικός: για κάθε 25 έγκυες γυναίκες που έλαβαν δεξαμεθαζόνη, σώθηκε μια ζωή πρόωρου παιδιού. Όταν χορηγείται σε μητέρες που κινδυνεύουν από πρόωρο τοκετό, η δεξαμεθαζόνη διασχίζει τον πλακούντα και επιταχύνει την ανάπτυξη των πνευμόνων, καθιστώντας λιγότερο πιθανό τα πρόωρα μωρά να έχουν αναπνευστικά προβλήματα κατά τη γέννηση.\nΣε παγκόσμιο επίπεδο, η πρόωρη γέννηση είναι η κύρια αιτία θανάτου σε παιδιά κάτω των 5 ετών. Κάθε χρόνο, περίπου 15 εκατομμύρια μωρά γεννιούνται πολύ νωρίς και 1 εκατομμύριο πεθαίνουν λόγω επιπλοκών που προκύπτουν από την πρόωρη γέννησή τους. Σε περιβάλλον χαμηλού εισοδήματος, τα μισά από τα μωρά που γεννήθηκαν σε ή κάτω των 32 εβδομάδων πεθαίνουν εξαιτίας της έλλειψης εφικτής και οικονομικά αποδοτικής φροντίδας.\nΗ μελέτη σημειώνει ότι οι πάροχοι υγειονομικής περίθαλψης πρέπει να έχουν τα μέσα για να επιλέξουν τις γυναίκες που είναι πιθανότερο να επωφεληθούν από το φάρμακο και να ξεκινήσουν σωστά τη θεραπεία τη σωστή στιγμή – ιδανικά 48 ώρες πριν από τον τοκετό για να δώσουν αρκετό χρόνο για να ολοκληρώσουν τις ενέσεις στεροειδών για μέγιστο αποτέλεσμα. Οι γυναίκες που είναι στις εβδομάδες 26-34 της εγκυμοσύνης τους είναι πιθανότερο να επωφεληθούν από το στεροειδές, επομένως οι πάροχοι υγειονομικής περίθαλψης πρέπει επίσης να έχουν πρόσβαση σε υπερήχους για να χρονολογήσουν με ακρίβεια τις εγκυμοσύνες τους. Επιπλέον, τα μωρά πρέπει να λαμβάνουν επαρκώς καλής ποιότητας φροντίδα όταν γεννιούνται.\nΗ μελέτη διεξήχθη από τον Δεκέμβριο του 2017 έως τον Νοέμβριο του 2019, σε μια τυχαιοποιημένη δοκιμή στην οποία συμμετείχαν 2852 γυναίκες με τα 3070 μωρά τους από 29 δευτεροβάθμια και τριτοβάθμια νοσοκομεία στο Μπαγκλαντές, την Ινδία, την Κένυα, τη Νιγηρία και το Πακιστάν. Πέρα από την εύρεση ενός σημαντικά χαμηλότερου κινδύνου θανάτου στα νεογνά, η μελέτη διαπίστωσε επίσης ότι δεν υπήρξε αύξηση των πιθανών μητρικών βακτηριακών λοιμώξεων κατά τη θεραπεία εγκύων γυναικών με δεξαμεθαζόνη.\nσυντάκτης NewsRoom · Published Αύγουστος 2, 2020\nΕπόμενο άρθρο Κορονοϊός: Ερευνητές εντόπισαν δεύτερη «πύλη» εισόδου στον ανθρώπινο οργανισμό\nΠροηγούμενο άρθρο Μάζεψαν 212 κιλά σκουπίδια από το βυθό της Πάχης Μεγάρων (pic)


Λύσεις Ανά Κάθετη Αγορά Ένδυση & Υπόδηση|Entersoft.gr\nΤα προϊόντα της Entersoft παρέχουν ολοκληρωμένες και ενοποιημένες λύσεις λογισμικού για τον τομέα της Ένδυσης και Υπόδησης. Είτε ασχολείστε με την παραγωγή, μεταποίηση, διανομή ή το λιανεμπόριο η Entersoft διαθέτει ολοκληρωμένες λύσεις επιχειρηματικού λογισμικού για να ενισχύσουν την επιχειρηματική σας επιτυχία.\nΣυστήματα, ERP, POS, Back Office, CRM, Διαχείριση Πιστότητας Πελατών (Loyalty), Marketing και Διαχείριση καμπάνιας (Campaign Management), Εφαρμογές Mobile, λύσεις E-Commerce τόσο για το εταιρικό σας Portal, τις B2B συναλλαγές σας και το ηλεκτρονικό σας κατάστημα (e-shop), αλλά και προηγμένα συστήματα BI Analytics (Επιχειρηματικής Ευφυΐας), σας παρέχουν μια πλούσια πλατφόρμα εφαρμογών για τη διευκόλυνση και βελτιστοποίηση της επιχείρησής σας.\nΑυτοματοποιήστε και να απλοποιήστε τις διαδικασίες και επιταχύνετε τις ροές εργασίας ελαχιστοποιώντας το λειτουργικό κόστος και αυξάνοντας την συνολική αποδοτικότητα παρέχοντας στους πελάτες σας καλύτερη εξυπηρέτηση και αναβαθμισμένη εμπειρία στον καταναλωτή σας.\nΑποκτήστε τις πληροφορίες που χρειάζεστε σε πραγματικό χρόνο και διευκολύνετε την καθημερινότητά σας με προτάσεις αναπλήρωσης των αποθεμάτων σας, σύμφωνα με τις ανάγκες που απαιτεί η δική σας επιχείρηση, βελτιστοποιώντας τη διαχείριση της εφοδιαστική σας αλυσίδας. Διαχειριστείτε τα χρωματολόγια, τα μεγεθολόγια, την εποχικότητα, τα δειγματολόγια σε όλες τις επιχειρηματικές σας λειτουργίες, Παραγωγή, Αποθήκη, Παραγγελιοληψία, Διανομή κ.ο.κ., εύκολα και αποτελεσματικά.\nΔιαχειριστείτε αποτελεσματικά τις ενημερώσεις των εμπορικών σας πολιτικών, τις εκπτώσεις, τις προωθητικές σας ενέργειες και τις εκστρατείες σας, σε όλο το δίκτυο πωλήσεών σας ή και επιλεκτικά σε αυτούς που επιθυμείτε, άμεσα τη στιγμή που το αποφασίζετε, για το χρονικό διάστημα που εσείς επιθυμείτε. Αποκτήστε την ευελιξία και τον έλεγχο που χρειάζεστε στις καμπάνιες σας και κάντε τη διαφορά στις υψηλές απαιτήσεις που έχει η αγορά της Μόδας. Εφαρμόστε την στρατηγική σας για την Πιστότητα των πελατών σας (Loyalty), μετρήστε την αποτελεσματικότητα και αποκτήστε πολύτιμες πληροφορίες από τους πελάτες σας για την περαιτέρω ενίσχυση της επιχείρησής σας.\nΓια τις B2B συναλλαγές σας, εφαρμόστε την λειτουργικότητα B2B του Entersoft E-Commerce® και ελαχιστοποιήστε τα σχετιζόμενα διαχειριστικά κόστη, διευρύνετε το περιθώριο κέρδους σας και βελτιώστε το επίπεδο εξυπηρέτησης των πελατών σας, διευκολύνοντας την πολυεπίπεδη επικοινωνία του πελάτη σας με την επιχείρησή σας.\nΜε το Entersoft Mobile® μπορείτε να επιταχύνετε το κύκλο πώλησης, να βελτιώσετε την αποδοτικότητα των «κινητών» σας στελεχών και να λαμβάνετε πληροφόρηση 360ο σε πραγματικό χρόνο για όλα τα μεγέθη της επιχείρησής σας που θεωρείτε απαραίτητα οποιαδήποτε στιγμή και παντού.\nΔημιουργήστε το δικό σας ηλεκτρονικό κατάστημα (e-shop) γρήγορα και εύκολα. Χρησιμοποιείστε την ίδια βάση δεδομένων με το ERP ή/και το CRM σας για όλα τα προϊόντα σας, τους πελάτες σας, τις τιμολογιακές σας πολιτικές και ούτω καθεξής. Η e-shop λειτουργικότητα του Entersoft E-Commerce® εγγυάται μια γρήγορη εκκίνηση ενός επαγγελματικού e-shop. Εφαρμόστε άμεσα και απλά τις προωθητικές καμπάνιες σας, το πρόγραμμα πιστότητας πελατών (loyalty) με bonus, κάρτες κλπ., και όλες τις marketing ενέργειες που θέλετε τη στιγμή που τις αποφασίζετε.\nΑποκτήστε απεριόριστες δυνατότητες συνεχούς διαφοροποίησης. Δώστε στον καταναλωτή σας τη δυνατότητα να πλοηγηθεί στο site σας ευχάριστα. Κριτήρια αναζήτησης, φίλτρα επιλογής, λίστες επιλογής, προτεινόμενα είδη, απεριόριστου αριθμού σύγκριση ειδών και ακόμα περισσότερες ευκολίες, βελτιστοποιούν την εμπειρία του καταναλωτή σας και ενισχύουν τη πιστότητά του (loyalty). Η λύση είναι απόλυτα ασφαλής, τόσο στην πρόσβαση των χρηστών όσο και για τις συναλλαγές τους. Εκτός από την αυτόματη εκκαθάριση μέσω πιστωτικών καρτών με τις πιο γνωστές τράπεζες το Entersoft E-Commerce® υποστηρίζει και το διεθνές σύστημα πληρωμών PayPal.\nΟλοκληρωμένη και προηγμένη πληροφόρηση ενοποιημένη με Google Analytics, σας παρέχει σημαντικά στοιχεία για την αξιολόγηση της παρουσίας σας στο διαδίκτυο συνδυάζοντας επιπλέον στατιστικά στοιχεία, όπως για παράδειγμα αυτά των πωλήσεων, ανά περιοχή κ.λπ. Επιπρόσθετα, το Search Engine Optimization (SEO) τοποθετεί το ηλεκτρονικό σας κατάστημα ψηλά στην κατάταξη αναζήτησης της Google.\nΟ χώρος της Μόδας απαιτεί αυξημένη ευελιξία ώστε να προσαρμόζεται γρήγορα στις αλλεπάλληλες αλλαγές. Ενισχύστε την επιχείρησή σας με ένα ολοκληρωμένο και ισχυρό σύστημα Πληροφόρησης, Επιχειρηματικής Ευφυΐας (Business Intelligence), αλλά και δεικτών αποτελεσματικότητας KPIs. Ενημερωθείτε με μια μόνο ματιά από το Desktop Gadget σας ή από το smartphone σας, σε πραγματικό χρόνο και ανταποκριθείτε στις ευκαιρίες και στις αλλαγές με ενημερωμένες αποφάσεις.


Το δραματικά επίκαιρο κείμενο της συζήτησης του σημαντικού έλληνα φιλοσόφου με τον δημοσιογράφο Ντανιέλ Μερμέ στην εκπομπη La-bas si j' y suis του ραδιοφωνικου σταθμου France Inter LIFOTEAM 4.8.2015 | 13:44 242 6\nΌταν λέμε ότι κάποιος με αντιπροσωπεύει για τέταρτη χρονιά, χωρίς να έχω τη δυνατότητα ανάκλησής του, αυτό σημαίνει ότι απεκδύομαι της κυριαρχίας μου. (Ο Ζαν Ζακ Ρουσσώ το έχει πολύ καλά διατυπώσει: «Οι Άγγλοι νομίζουν ότι είναι ελεύθεροι, επειδή εκλεγούν τους αντιπροσώπους τους κάθε πέντε χρόνια, πλην όμως είναι ελεύθεροι μόνον μια ημέρα κάθε πέντε χρόνια· την ημέρα των εκλογών»). Το πρόβλημα δεν είναι μήπως στις εκλογές γίνει νοθεία και αλλοιωθούν τα αποτελέσματα. Αλλού έγκειται το πρόβλημα. Οι εκλογές είναι υπονομευμένες, διότι οι επιλογές των ψηφοφόρων έχουν καθοριστεί εκ των προτέρων.